cyanic-selkie/wikianc huggingface dataset:
പ്രദ്യുമ്നൻ
ശ്രീകൃഷ്ണന്റെയും രുഗ്മിണിയുടെയും പുത്രനാണ് പ്രദ്യുമ്നൻ. ശിവന്റെ തൃക്കണ്ണിലെരിഞ്ഞ ഭസ്മമായ കാമദേവന്റെ പുനർജന്മം ആണ് പ്രദ്യുമ്നൻ.
വർഗ്ഗം:മഹാഭാരതത്തിലെ കഥാപാത്രങ്ങൾ വർഗ്ഗം:കൃഷ്ണൻ
അഡ്വാൻസ്ഡ് ലിനക്സ് സൗണ്ട് ആർക്കിടെക്ചർ
കംപ്യൂട്ടറിലെ ശബ്ദ ഹാർഡ്‍വെയർ ഡിവൈസ് ഡ്രൈവറുകൾക്ക് ഒരു ആപ്ലിക്കേഷൻ പ്രോഗ്രാമിങ്ങ് ഇന്റർഫേസ് (application programming interface (API)) നൽകുന്ന ലിനക്സ് കേർണലിന്റെ ഭാഗമായിട്ടുള്ള ഒരു സോഫ്റ്റ‍വെയർ ചട്ടക്കൂടാണ് അൽസ എന്നറിയപ്പെടുന്ന അഡ്വാൻസ്ഡ് ലിനക്സ് സൗണ്ട് ആർക്കിടെക്ചർ (Advanced Linux Sound Architecture - ALSA). കംപ്യൂട്ടറിൽ ഉള്ള ശബ്ദ ഹാർഡ്‍വെയറുകളെ തന്നത്താനെ കണ്ടെത്തി സജ്ജീകരിക്കുക, ഒന്നിലധികം ഹാർഡ്‍വെയറുകളെ ഒരേ സമയം നിയന്ത്രിക്കുക മുതലായ പ്രത്യേകതകൾ അൽസയ്ക്ക് ഉണ്ട്. ജി.പി.എൽ, ലെസ്സർ ജി.പി.എൽ മുതലായ അനുമതി പത്രങ്ങളാൽ വിതരണം ചെയ്യപ്പെടുന്ന അൽസ ഒരു സ്വതന്ത്ര സോഫ്റ്റ്‍വെയറാണ്.
മുറിഡേ
കരണ്ടുതീനികളുടെയും സസ്തനികളുടെയും ഏറ്റവും വലിയ കുടുംബമാണ് മുറിഡേ അല്ലെങ്കിൽ murids. യൂറേഷ്യ, ആഫ്രിക്ക, ആസ്ത്രേലിയ എന്നിവിടങ്ങളിലായി ഏതാണ്ട് 700-ലധികം സ്പീഷിസുകൾ ഈ കുടുംബത്തിലുണ്ട്. ലാറ്റിനിലെ മൗസ് എന്ന് അർത്ഥമുള്ള മ്യൂസ് (genitive മ്യൂറിസ്) എന്നതിൽ നിന്നുമാണ് ഈ പേരുവരുന്നത്.
പരിണാമം
മറ്റു പല ചെറു സസ്തനികളേയും പോലെ, മുറിഡേയുടെ പരിണാമം അറിയപ്പെടുന്നില്ല, കാരണം കുറച്ച് ഫോസിലുകൾ മാത്രമേ നില നിൽക്കുന്നുള്ളൂ. അവ മിയോസീൻ കാലഘട്ടത്തിനു മുമ്പ് ഉഷ്ണമേഖലാ ഏഷ്യയിലെ ഹാംസ്റ്റർ പോലെയുള്ള മൃഗങ്ങളിൽ നിന്ന് ഒരുപക്ഷേ പരിണമിച്ചുണ്ടായതാരിക്കാം. തണുപ്പേറിയ കാലാവസ്ഥയിൽ ജീവിക്കാൻ ശേഷിയുള്ള ഇനങ്ങൾ മാത്രമേ തുടർന്ന് നിലനിന്നുള്ളൂ. ഹോളോസീൻ കാലത്ത് അവ ലോകമെമ്പാടും പൊതുവായി തീർന്നിരുന്നു.
വേർതിരിക്കൽ
അഞ്ച് ഉപകുടുംബങ്ങളിലായി, 150 ജനുസിൽ ഏതാണ്ട് 710 സ്പീഷിസുകൾ ഉണ്ട്.
കെ.കെ. ചന്ദ്രൻ
മലയാള ചലച്ചിത്ര - ഡോക്യുമെന്ററി സംവിധായകനായിരുന്നു '''കെ.കെ. ചന്ദ്രൻ''' (മരണം : 25 മാർച്ച് 2014). നിരവധി ഡോക്യുമെന്ററികളും സിനിമകളും സീരിയലുകളും സംവിധാനം ചെയ്തു.
ജീവിതരേഖ
വട്ടണാത്ര കാളിയൻ കൃഷ്ണനെഴുത്തച്ഛന്റെ മകനാണ്. പാലക്കാട്‌ വിക്ടോറിയ കോളേജിൽ പഠിച്ചു. പുണെ ഫിലിം ഇൻസ്റ്റിറ്റിയൂട്ടിൽനിന്ന് തിരക്കഥയിലും സംവിധാനത്തിലും സ്വർണ്ണമെഡലോടെ വിജയിച്ചു. 1978ൽ 'ആശ്രമം' എന്ന സിനിമ ചെയ്തുകൊണ്ടാണ് സംവിധാനരംഗത്തെത്തി. അദ്ദേഹത്തിന്റെ സൈലന്റ്വാലി  എന്ന ഡോക്യുമെന്ററി നിരവധി വിദേശ മേളകളിൽ പ്രദർശിപ്പിച്ചിരുന്നു. സിനിമ - ടെലിവിഷൻ പഠനകേന്ദ്രമായ സതേൺ ഫിലിം ഇൻസ്റ്റിറ്റിയൂട്ടിന്റെ മേധാവിയായി പ്രവർത്തിച്ചു. വെനീസ് ഫിലിം ഫെസ്റ്റിവലിലും ഇന്ത്യൻ പനോരമയിലും 'കുടമാളൂർ' എന്ന ഡോക്യുമെന്ററി തെരഞ്ഞെടുക്കപ്പെട്ടിരുന്നു. ദൂരദർശനുവേണ്ടി കഥാന്തരം, മായാമാനസം, അനർഘം എന്നീ ടെലിസീരിയലുകൾ സംവിധാനം ചെയ്തു.
അവലംബം
വർഗ്ഗം:2014-ൽ മരിച്ചവർ വർഗ്ഗം:മാർച്ച് 25-ന് മരിച്ചവർ വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ
ജോല്ജ'
അവലംബങ്ങൾ
വർഗ്ഗം:മായൻ സംസ്കാരം വർഗ്ഗം:മെക്സിക്കോയിലെ ഗുഹകൾ വർഗ്ഗം:ഗുഹകൾ
ഫ്രാൻചെസ്കോ ക്ലെമൻതെ
ഇറ്റാലിയൻ ചിത്രകാരനാണ് ഫ്രാൻചെസ്കോ ക്ലെമൻതെ (ജനനം : 23 മാർച്ച് 1952). ന്യൂയോർക്കിലും റോമിലും ചെന്നൈയിലുമായി യാത്ര ചെയ്ത് പ്രവർത്തിച്ചു വരുന്നു. എണ്ണഛായ, ജലച്ചായ, പേസ്റ്റൽ, പ്രിന്റ് മാധ്യമങ്ങൾ സർഗ സൃഷ്ടിക്കായി ഉപയോഗിക്കാറുണ്ട്. നാടോടി കലാകാരൻ എന്നു വിശേഷിപ്പിക്കാറുള്ള ക്ലെമൻതെയുടെ രചനകൾ പല ദേശങ്ങളിൽ നിന്നും കടം കൊണ്ട ബിംബങ്ങളാൽ സമൃദ്ധമാണ്.
ജീവിതരേഖ
ഇറ്റലിയിൽ രാഷ്ട്രീയ പോരാട്ടങ്ങൾ അരങ്ങേറിയ അറുപതുകളിലാണ് ക്ലെമൻതെ കലാരംഗത്തു സജീവമാകുന്നത്. എഴുപതുകളുടെ ആരംഭത്തിൽ ഇന്ത്യയിലെത്തിയ ക്ലെമൻതെ ചെന്നൈ തിയോസഫിക്കൽ സൊസൈറ്റിയുമായി സഹകരിച്ചു പ്രവർത്തിച്ചു. മിനിയേച്ചർ കലാകാരന്മാർമുതൽ ബിൽബോർഡ് പെയിന്റർമാർ വരെയുള്ളവരുമായി സഹകരിച്ചു പ്രവർത്തിക്കുന്നു.
സൃഷ്ടികൾ
കൊച്ചി മുസിരിസ് ബിനലെ 2014 ൽ അവതരിപ്പിച്ച പെപ്പർ ടന്റ് എന്ന സൃഷ്ടി, ഒരു കൂടാരത്തിന്റെ രൂപഘടന ഉപയോഗിച്ച് ക്ലെമൻതെ നടത്തിക്കൊണ്ടിരിക്കുന്ന പരീക്ഷണങ്ങളുടെ ഭാഗമാണ്. ബ്രൂക്കലിനിലെ തന്റെ സ്റ്റുഡിയോവിൽ വച്ചു വരച്ച പെയിന്റിംഗുകൾ രാജസ്ഥാനിലെ തൊഴിലാളികൾ നിർമ്മിച്ച കൂടാരത്തിന്റെ പുറത്ത് പൊതിഞ്ഞെടുക്കുകയായിരുന്നു. നക്ഷത്രങ്ങളും കുരുമുളക് മണികളും കപ്പലും ധ്യാന നിരതനായ ബുദ്ധനുമടക്കം നിരവധി ബിംബങ്ങളാൽ സമൃദ്ധമാണ് ഈ സൃഷ്ടി.
പുറം കണ്ണികൾ
വർഗ്ഗം:ഇറ്റാലിയൻ ചിത്രകാരന്മാർ വർഗ്ഗം:1952-ൽ ജനിച്ചവർ വർഗ്ഗം:മാർച്ച് 23-ന് ജനിച്ചവർ
ചായകോപ്പ
വലത്ത്‌|ലഘുചിത്രം|ചായകോപ്പയും സോസറും വലത്ത്‌|ലഘുചിത്രം|കൈപ്പിടിയില്ലാത്ത ചായകോപ്പ ചായ കുടിക്കാനുപയോഗിക്കുന്ന ഒരു തരം ചെറിയ പാത്രമാണ് ചായകോപ്പ ( teacup). സാധാരണയായി കൈപ്പിടിയോടുകൂടിയതും കൈപ്പിടിയില്ലാത്തതുമായ ചായകോപ്പകളുണ്ട്. തള്ളവിരലും മറ്റു വിരലുകളും ഉപയോഗിച്ചു പിടിക്കാവുന്ന ഇവ പൊതുവെ കളിമൺ നിർമ്മിതമാണ്. കാപ്പികോപ്പകളേക്കാൾ ചെറുതായിരിക്കും ചായക്കോപ്പകൾ. ഇവ സോസറിന്റെ കൂടെ ജോഡിയായി ഉപയോഗിക്കുന്നു.
നല്ല ചായകോപ്പകൾ വെളുത്തതും തിളക്കമുള്ളതും പോർസ്ലിൻ നിർമ്മിതവും ചിത്രപണികളോടുകൂടിയവയുമാണ്. ഇത്തരത്തിലുള്ള മനോഹരമായ ചായകോപ്പകൾ ശേഖരിക്കുന്നത് ചിലരുടെ വിനോദവൃത്തിയാണ്. ജന്മദിനം പോലുള്ള ആഘോഷവേളകളിൽ മനോഹരമായ ആശംസകളും ചിത്രങ്ങളും ആലേഖനം ചെയ്ത് ഇവ ഉപഹാരമായി നൽകാറുണ്ട്.
ചൈനീസ് സംസ്കാരമനുരുസരിച്ച് ചായകോപ്പകൾ വളരെ ചെറുതും പരമാവധി 30 മില്ലി പാനീയം മാത്രം ഉൾക്കൊള്ളാവുന്നവയുമാണ്. എരിട്രിയ പോലുള്ള ഹോൺ ഒഫ് ആഫ്രിക്ക രാജ്യങ്ങളിൽ അവരുടെ പരമ്പരാഘത പാനീയമായ ബൂൺ എന്ന കാപ്പി കുടിക്കാൻ കൈപ്പിടിയില്ലാത്ത കോപ്പകളാണു് ഉപയോഗിച്ചു് പോരുന്നത്.
പതിനേഴാം നൂറ്റാണ്ടിൽ യൂറോപ്പിൽ ഉപയോഗിച്ചിരുന്ന, ചായകുടിക്കാൻ വേണ്ടി പ്രത്യേകമായുണ്ടാക്കിയ ചെറിയ കോപ്പകൾ, ജപ്പാനിലെ ഇമാരി തുറമുഖത്തുനിന്നോ ചൈനയിലെ കാന്റൺ നിന്നോ ഇറക്കുമതി ചെയ്തതായിരുന്നു. കിഴക്കൻ രാജ്യങ്ങളിൽ ഉപയേഗിച്ചിരുന്ന ചായകോപ്പകൾക്കും അവയെ അനുകരിച്ച് ആദ്യമായ് യൂറോപ്പിലെ മീസ്സനിലുണ്ടാക്കിയ ചായക്കോപ്പകൾക്കും കൈപ്പിടി ഉണ്ടായിരുന്നില്ല. 19 ാം നൂറ്റാണ്ടോടുകൂടി കോപ്പപാത്രങ്ങൾക്ക് പകരം സിലിണ്ടറിന്റെ ആകൃതിയിലുള്ള കൈപ്പിടിയുള്ള പാത്രങ്ങൾ ഉപയോഗിച്ചു തുടങ്ങി.
അവലംബം
വർഗ്ഗം:പാത്രങ്ങൾ വർഗ്ഗം:പാനപാത്രങ്ങൾ
ബർമ്മയിലെ ഇന്ത്യക്കാർ
ബർമ്മയിലെ ഇന്ത്യക്കാർ ബർമ്മയിൽ ജീവിക്കുന്ന ഇന്ത്യൻ വംശജരായ ആളുകളാണ്. ബർമ്മയിലുള്ള ഇന്ത്യക്കാരുടെ പുർവ്വികർ ഇന്ത്യ വിട്ട് ബർമ്മയിൽ എത്തിയിട്ട് അനേകം നൂറ്റാണ്ടുകളോളമായി. ബ്രിട്ടീഷുകാർ പത്തൊമ്പതാം നൂറ്റാണ്ടിന്റെ മദ്ധ്യത്തിൽ ബർമ്മയിൽ ഭരണം തുടങ്ങിയ കാലം തൊട്ട് 1937ൽ ബ്രിട്ടീഷ് ബർമ്മ ബ്രിട്ടീഷ് ഇന്ത്യയുമായി വേർതിരിയുന്നതുവരെയുള്ള കാലത്താണ് ഇന്ത്യക്കാരുടെ പൂർവ്വികർ അവിടെയ്ക്ക് താമസം മാറ്റിയത്. ബ്രിട്ടീഷ് ഭരണ സമയത്ത് ഇന്ത്യക്കാർ അവിടത്തെ പട്ടാളത്തിലേയും ഉദ്യോഗസ്ഥതലത്തിലും വ്യാപാരികളായും പണം കടം കൊടുക്കുന്നവരായും ബർമ്മയിലെ സർക്കാരിന്റെയും വാണിജ്യരംഗത്തെയും നട്ടെല്ലായി പ്രവർത്തിച്ചു. 1930ലെ ഇന്ത്യക്കാർക്കെതിരായ ലഹളയിലും ജപ്പാന്റെ ബർമ്മാ അധിനിവേശ സമയത്തും 1962ലെ ബലം പ്രയോഗിച്ചുള്ള ഒഴിപ്പിക്കലിലും ഭൂരിപക്ഷം ഇന്ത്യക്കാരും ബർമ്മ വിട്ട് ഇന്ത്യയിൽ അഭയം തേടി.
ഇന്ന് ബർമ്മയിൽ എതാണ്ട് 2% ഇന്ത്യൻ വംശജർ (ഉദ്ദേശം 950000 പേർ) മാത്രമേ ഉള്ളൂ. അവർ തന്നെ, രണ്ട് പ്രധാന പട്ടണങ്ങളായ യൻഗോൺ, മണ്ടലേ എന്നിവിടങ്ങളിലും പഴയ ബ്രിട്ടിഷ് കോളണി പട്ടണങ്ങളായ പ്യിൻ യു എല്വിൻ, കലാവ് എന്നിവിടങ്ങളിലുമാണ് താമസിക്കുന്നത്. അവരെ സൈന്യത്തിലെയും സിവിൽ സർവ്വീസിലേയും ഉദ്യോഗങ്ങളിൽ നിന്നും നിരോധനമേർപ്പെടുത്തിയിരിക്കുകയാണ്. അഭയാർഥികളുടെ അവസ്ഥയിലാണവർ. അവരെ ബർമ്മയിലെ വിദേശികൾ പൗരരല്ലാത്തവർ എന്നൊക്കെയാണ് ഇന്നു വിശേഷിപ്പിക്കുന്നത്.
ചരിത്രം
ബർമീസ് ഇന്ത്യൻ എന്നതുകൊണ്ടു വിവക്ഷിക്കുന്നത്, വലിയ വിശാലമായ അർഥത്തിലാണ്. ഇന്നത്തെ തെക്കു കിഴക്കൻ ഏഷ്യൻ രാജ്യങ്ങളായ ബംഗ്ലാദേശ്, ഇന്ത്യ, പാകിസ്താൻ എന്നിവിടങ്ങളിൽനിന്നുമുള്ളവരെയാണ് ഇങ്ങനെ സാധാരണ വിവക്ഷിക്കാറ്്. ഇന്ത്യക്കാർക്ക്, ബർമ്മയുമായി അതിന്റെ രാഷ്ട്രീയം, മതം, സംസ്കാരം, കല, ഭകഷണം എന്നീ കാര്യങ്ങളിൽ 2000 വർഷത്തെ ബന്ധമുണ്ട്. ബർമ്മയിൽ അവരെ പലപ്പോഴും ബർമ്മക്കാർ, കാ-ല, കാ-ലാർ (ഇന്ത്യ, ആഫ്രിക്ക, പടിഞ്ഞാറൻ രാജ്യങ്ങൾ എന്നിവിടങ്ങളിൽനിന്നുമുള്ള ഇരുണ്ട നിറമുള്ള വിദേശികളെ വിളിക്കുന്ന പേര്) എന്ന് കളിയാക്കി വിളിച്ചു. അല്ലെങ്കിൽ കാല-ലുമ്യോ. കു ലാർ എന്ന പേരിൽ നിന്നുമാകാം ഈ വാക്ക് വന്നത് എന്നും സംശയിക്കുന്നു. ജാതിചിന്തയിൽ ജീവിക്കുന്ന ജനം എന്നാണിതിനർഥം. An alternative explanation is that the word is derived from “Ku lar”, meaning the people who adhere to a caste system. ബ്രിട്ടിഷ് ഇന്ത്യയുടെ ഭാഗമായിരുന്ന സമയത്താണ് ഭൂരിപക്ഷം ഇന്ത്യക്കാരും ബർമ്മയിലെത്തിയത്. തെന്നസെറിം എന്ന പ്രദേശവും പടിഞ്ഞാറൻ ബർമ്മയുമായി ചേർത്ത സമയത്താണ് ഇന്ത്യക്കാരുടെ നിരന്തരമുള്ള ബർമ്മാ കുടിയേറ്റം നടന്നത്. അവർ, സിവിൽ ജോലിക്കാരായും എഞ്ചിനീയർമാരായും പട്ടാളക്കാരായും കൂലിപ്പണിക്കാരായും വാണിക്കുകളായും അവിടെ കുടിയേറി. 1885ൽ ഉത്തര ബർമ്മ അന്നത്തെ ബ്രിട്ടിഷ് ബർമ്മയുമായി ചേർത്തപ്പോൾ ബ്രിട്ടിഷ് കൊളോണിയൽ സർക്കാർ അനേകം പ്രൊജക്റ്റുകൾ തുടങ്ങി. നെൽക്കൃഷി അഭിവൃദ്ധിപ്പെട്ടപ്പോൾ ബർമ്മയുടെ സാമ്പത്തിഅകരംഗം മെച്ചമായി. ഈ അഭിവൃദ്ധി അനേകം ഇന്ത്യക്കാരെ, പ്രത്യേകിച്ചും തെക്കേ അറ്റത്തെ ആളുകളെ ഇവിടേയ്ക്ക് ആകർഷിച്ചു.
ഇന്ത്യാ വിരുദ്ധവികാരം
ഒന്നാം ലോക മഹായുദ്ധത്തിൽ ഇന്ത്യാ വിരുദ്ധവികാരം ബർമ്മയിൽ ഉയർന്നു. പല കാരണങ്ങൾകൊണ്ട്, ബർമ്മയിൽ ഇന്ത്യക്കാരുടെ എണ്ണം നാൽക്കുനാൾ വർദ്ധിച്ചു വന്നു. ഒരു കാലത്ത്, രണ്ടാം ലോകമഹായുദ്ധകാലത്ത്, യങോണിലെ ജനസംഖ്യയിൽ പകുതി ഇന്ത്യക്കാരായിരുന്നു. ബർമ്മയിലെ ബ്രിട്ടിഷ് ഭരണകൂടത്തിൽ ഇന്ത്യക്കാർക്ക് നിർണ്ണായകമായ സ്ഥാനമുണ്ടായിരുന്നത് ബർമ്മീസ് ദേശിയവാദികളെ അലോസരപ്പെടുത്തി. ഇന്ത്യക്കാർക്ക് നേരെ വർണ്ണവിവേചനം മൂലം ഇത് വർഗ്ഗീയ വിദ്വേഷത്തിനു കാരണമായി. ദക്ഷിണേന്ത്യയിൽനിന്നുള്ള ചെട്ടിയാർമാരായിരുന്നു ബർമ്മയിലെ നെൽവിപണി കയ്യടക്കിയിരുന്നത്. ഇത് ബർമ്മക്കാർ തിരികെ പിടിച്ചു.
രണ്ടാം ലോകമഹായുദ്ധവും അതിനുശേഷവും
രണ്ടാം ലോകമഹായുദ്ധത്തിന്റെ തുടക്കത്തിൽ റങ്കൂണിന്റെ ഏതാണ്ട് പകുതി ജനസംഖ്യയും ഇന്ത്യക്കാർ ആയിരുന്നു. ബർമ്മയുടെ മൊത്തം ജനസംഖ്യയിൽ 16 ശതമാനവും ഇന്ത്യക്കാരായിരുന്നു. and about 16% of the population of Burma was ethnically Indian. 1942ലെ ജപ്പാന്റെ ബർമ്മാ അധിനിവേശത്തിന്റെ ഫലമായി 5 ലക്ഷത്തോളം ഇത്യൻ വംശജർ ബർമ്മ വിട്ട് ഇന്ത്യയിലെ അസാമിലേയ്ക്കു കൂടുതലും കാൽനടയായിത്തന്നെ പലായനം ചെയ്യേണ്ടി വന്നു. ഈ അഭയാർത്ഥികൾ, അതിദയനീയമായ സാഹചര്യങ്ങളാണ് നേരിടേണ്ടിവന്നത്. ആയിരക്കണക്കിനു പേർ മരണമടഞ്ഞു. ചിലർ ആ യുദ്ധത്തിൽബർമ്മയിൽത്തന്നെ വസിച്ചു. എന്നാൽ പോയ ചിലർ യുദ്ധശേഷം മടങ്ങിവന്നു. കൂടുതൽ-പേരും തിരികെയെത്തിയില്ല. ബർമ്മയുടെ സ്വാതന്ത്ര്യശേഷം വലിഅയ് എണ്ണം ഇന്ത്യക്കാരെയും ബർമ്മക്കാർ സ്ഥലവാസികളായ അപരന്മാരായി കരുതി. 1982ലെ ബർമ്മാ പൗരത്വ നിയമം അനുസരിച്ച് 1823ന് മുമ്പ് വന്നരെ മാത്രമേ അവിടത്തെ പൗരന്മാരായി ഗണിച്ചുള്ളു.
1962ലെ പട്ടാളാട്ടിമറിയിലൂടെ അധികാരത്തില്വന്ന ജെനറൽ നെവിൻ ഭരണം കിട്ടിയ ഉടനെ വലിയ ഒരു വിഭാഗം ഇന്ത്യക്കാരെ രാജ്യത്തുനിന്നും ഒഴിപ്പിക്കാനാണ് ഉത്തരവിട്ടത്. നൂറ്റാണ്ടുകളായി ബർമ്മയിൽ വസിച്ചുവന്നിരുന്ന അവിടത്തെ സാഹചര്യങ്ങളുമായി ഇണങ്ങിയ ഇന്ത്യക്കാരോട് വിവ്വേചനത്തോടെ പെരുമാറാനും അവരെ അടിച്ചമർത്താനുമാണ് പട്ടാളഭരണകൂടം ശ്രമിച്ചത്. ഇതും 1964ലെ സ്വകാര്യസ്ഥാപനങ്ങളുടെ നാഷണലൈസേഷനും 300,000 ഇത്യക്കാരുടെ പലായനത്തിനിടയാക്കി. ഇന്ത്യക്കാരുടെ നിയന്ത്രണത്തിലായിരുന്ന സ്ഥാപനങ്ങൾ സർക്കാർ നിയന്ത്രണത്തിലാക്കിയപ്പോൾ അവയുടെ ഉടമകളെ 175 ക്യാത് (ബർമ്മീസ് നാണ്യം) മാത്രം നൽകി തിരിച്ചയയ്ക്കുകയാണ് പട്ടാളഭരണകൂടം ചെയ്തത്. ഇത് ഇന്ത്യ-ബർമ്മ ബന്ധത്തിൽ വിള്ളൽ വീഴ്ത്തി. ഇന്ത്യാ ഗവൺമെന്റ് അന്ന് കടത്തു സൗകര്യങ്ങളും വിമാന സൗകര്യവും എർപ്പെടുത്തിയാണ് ഇന്ത്യക്കാരെ കൊണ്ടുവന്നത്.
സംസ്കാരം
ഇന്ത്യ എന്നിരുന്നാലും, ബർമ്മീസ് സംസ്കാരത്തിനു വലിയ സംഭാവനകൾ ചെയ്തിട്ടുണ്ട്. ബുദ്ധമതത്തിന്റെയും ഹിന്ദുമതത്തിന്റെയും ജന്മഭൂമിയായ ഇന്ത്യ എന്നും ബർമ്മയെ സ്വാധീനിച്ചു. ബർമ്മക്കാരുടെ മതച്ചടങ്ങുഅകളിൽ ഇന്നും ഇന്ത്യൻ പുരോഹിതർ പ്രധാന പങ്കു വഹിച്ചുവരുന്നു. അവരുടെ പുതുവർഷചടങ്ങുകളും വിവാഹചടങ്ങുകളും കാതുകുത്തുചടങ്ങും ഇന്ത്യൻ പുരോഹിതരാണ് നയിക്കുന്നത്. ബർമ്മാക്കാരുടെ ഇഷ്ടഭക്ഷണം കൂടിയാണ് ഇന്ത്യൻ ബിരിയാണി. ബർമ്മീസ് ഇന്ത്യക്കാർ ഇന്ന് ഇന്ത്യയുടെ വിവിധ ഭാഗങ്ങളിൽ നിന്നും വന്ന തമിഴ്, തെലുഗ്, ഹിന്ദി, ബംഗാളി, ഗുജറാത്തി, ഓറിയ, പഞ്ചാബി, മലയാളം തുടങ്ങിയ ഭാഷകൾ സംസാരിക്കുന്നവരാകുന്നു. ഇന്ന് അവർ ഏതാണ്ട്, 2 ശതമാനമായ, 950,000 വരും.
മതം
ബർമ്മയിലെ ഇന്ത്യക്കാർ, ഹിന്ദുമതം, ഇസ്ലാം, സിഖുമതം, ബുദ്ധമതം, ക്രിസ്തുമതം എന്നിവയിൽ വിശ്വസിക്കുന്നവർ ഉണ്ട്.
ബർമ്മയുടെ ഭരണഘടന മതസ്വാതന്ത്ര്യത്തിനു വളരെച്ചെറ്യ അവകാശമേ നൽകുന്നുള്ളു.
ഭാഷ
ഇന്ത്യയുടെ വൈവിധ്യമുള്ള ഭാഷാവിഭാഗങ്ങൾ ഒട്ടുമുക്കാലും ബർമ്മയിലുണ്ട്. മലയാളികളേയും തമിഴരേയും തെലുഗരേയും ഹിന്ദി സംസാരിക്കുന്നവരേയും ഓഡിയക്കാരെയും ബംഗാളികളേയും ഉറുദു സംസാരിക്കുന്നവരേയും പഞ്ചാബി, ഗുജറാത്തി എന്നിവയും ഇവിറ്റെ സംസാരിക്കുന്നു. പക്ഷെ ഇവയ്ക്കുള്ള പഠനസൗകര്യത്തിന്റെ കുറവ് അവരുടെ അടുത്ത തലമുറ ഈ ഭാഷകളിൽനിന്നും അകലുന്നു. ഇംഗ്ലിഷ് ആണു പൊതുവായ പഠനഭാഷ.
അവലംബം
വർഗ്ഗം:ബർമ്മയുടെ ചരിത്രം വർഗ്ഗം:ഇന്ത്യാ-വിരുദ്ധ വികാരം വർഗ്ഗം:ഇന്ത്യയുടെ വിദേശബന്ധങ്ങൾ
അലിമുക്ക് ആയിരവില്ലി ശ്രീമഹാദേവക്ഷേത്രം, പിറവന്തൂർ
കൊല്ലം ജില്ലയിലെ പത്തനാപുരം താലൂക്കിൽ പിറവന്തൂർ പഞ്ചായത്തിൽ സ്ഥിതി ചെയ്യുന്ന ഒരു ഹൈന്ദവ ക്ഷേത്രമാണ് അലിമുക്ക് ആയിരവില്ലി ശ്രീ മഹാദേവ ക്ഷേത്രം. അലിമുക്ക് നിവാസികളുടെ ദേശദേവതയാണ് ആയിരവില്ലീശ്വരൻ എന്ന് വിളിക്കപ്പെടുന്ന ആയിരവില്ലി ശ്രീ മഹാദേവൻ. പഞ്ചായത്ത് ആസ്ഥാനമായ അലിമുക്ക് ജംഗ്ഷനിൽ നിന്നും അല്പംമാറി നിലകൊള്ളുന്ന ക്ഷേത്രത്തിലെ പ്രധാന പ്രതിഷ്ഠ നടരാജമൂർത്തി(ശ്രീമഹാദേവൻ) ആണ്. കൂടാതെ ഉപദേവതകളായ് ശ്രീപാർവതി, മഹാഗണപതി, കിരാതമൂർത്തി, നാഗദേവതകൾ, ബ്രഹ്മരക്ഷസ്സ് തുടങ്ങിയ മൂർത്തികളും കുടികൊള്ളുന്നു.
പ്രതിഷ്ഠ
ക്ഷേത്രത്തിലെ പ്രധാന പ്രതിഷ്ഠ നടരാജ സ്വരൂപത്തിൽ വാണരുളുന്ന ശ്രീ മഹാദേവനാണ്. കേരളത്തിൽ തന്നെ നടരാജഭാവത്തിലുള്ള ശിവപ്രതിഷ്ഠ അത്യപൂർവമായി മാത്രം കണ്ടുവരുന്ന ഒന്നാണ്. സകല കലകളുടെയും ദേവനായ ഭഗവാൻ പരമശിവൻ ആയിരവില്ലീശ്വരനായി ഭക്തർക്ക് അനുഗ്രഹവർഷം ചൊരിയുന്നു.
ക്ഷേത്രഭരണം
ദേശവാസികളായ ഭക്തജനങ്ങളിൽ നിന്നും തെരഞ്ഞെടുക്കപ്പെട്ട ക്ഷേത്ര സേവാസമിതി ക്ഷേത്രഭരണം നിർവഹിക്കുന്നു. ആയിരവില്ലി ക്ഷേത്രദേവസ്വം നമ്പർ.Q136/74 ആയി രജിസ്റ്റർ ചെയ്തിട്ടുണ്ട്.
സവിശേഷതകൾ
കേരളത്തിൽ തന്നെ അത്യപൂർവമായ നടരാജമൂർത്തി ഭാവത്തിലാണ് ഇവിടുത്തെ ശിവപ്രതിഷ്ഠ. ക്ഷേത്രത്തിനെ പ്രാദേശികമായി 'പാറേമ്പലം' എന്ന് നാട്ടുകാർ വിളിച്ചുപോരുന്നു. ഇതിന് കാരണമായുള്ളത് ക്ഷേത്രപരിസരത്ത് സ്ഥിതി ചെയ്യുന്ന കൂറ്റൻ പാറയാണ്. ഇത്രയും വലിപ്പമുള്ള പാറ അടുത്തെങ്ങും കാണാൻ സാധിക്കുന്നില്ല. ഇത് ക്ഷേത്രത്തിന് അലങ്കാരമായും ദേശവാസികൾക്ക് കൗതുകമായും നിലകൊള്ളുന്നു. മണ്ഡലകാലത്ത് ചിറപ്പും വിളക്കും ഭക്‌തർ വഴിപാടായി നടത്തിവരുന്നു. കൂടാതെ ശിവരാത്രി, നവരാത്രി, തിരുവാതിര തുടങ്ങിയ ആഘോഷങ്ങളും ക്ഷേത്രത്തിൻ്റെ സവിശേഷതയാണ്.
തിരു:ഉത്സവം
കുംഭമാസത്തിലെ പൂരം നക്ഷത്രത്തിൽ ഭഗവാൻ്റെ തിരുന്നാൾ ആഘോഷിക്കുന്നു. പൂരം നക്ഷത്രത്തിൽ ആറാട്ട് വരത്തക്കവണ്ണം ഏഴ് ദിവസത്തെ ഉത്സവം കൊണ്ടാടുന്നു. ആദ്യ ദിവസം സന്ധ്യയ്ക്ക് ശേഷം തൃക്കൊടിയേറ്റ് നടത്തി ഏഴാംനാൾ വൈകിട്ട് ആറാട്ട് നടത്തി മഹാദീപാരാധനയ്ക്ക് ശേഷം തൃക്കൊടിയിറങ്ങുന്നതോടുകൂടി ഉത്സവം പര്യവസാനിക്കുന്നു. ആറാട്ടിന് ഭഗവാ ആനപ്പുറത്ത് എഴുന്നള്ളി മുക്കടയാറ്റിൽ എത്തുകയും ആറാട്ടിനുശേഷം മുക്കടവ്, വെട്ടിത്തിട്ട, അലിമുക്ക്, പൂവണ്ണുംമ്മൂട്, ചീവോട് വഴി ക്ഷേത്രസന്നിധിയിൽ എത്തി ചേരുകയും ചെയ്യുന്നു. ഉത്സവത്തോടൊപ്പം ശ്രീമദ്ഭാഗവത സപ്താഹ ജ്ഞാനയജ്ഞവും കൂടി വർഷാവർഷം നടത്തപ്പെടുന്നു.
സ്ഥാനം
പുനലൂർ-മൂവാറ്റുപുഴ സംസ്ഥാനപാതയിൽ പുനലൂർ-പത്തനാപുരം റൂട്ടിൽ അലിമുക്ക് ജംഗ്ഷനിൽ നിന്ന് അല്പംമാറി ഈ ക്ഷേത്രം സ്ഥിതി ചെയ്യുന്നു. പുനലൂർ പട്ടണത്തിൽ നിന്നും 5 km സഞ്ചരിച്ചാൽ അലിമുക്ക് വഴി ക്ഷേത്രത്തിൽ എത്തിച്ചേരുവാൻ സാധിയ്ക്കും. പത്തനാപുരം പട്ടണത്തിൽ നിന്നും 8 km സഞ്ചരിച്ചാൽ അലിമുക്ക് വഴി ക്ഷേത്രസന്നിധിയിൽ എത്തിച്ചേരാൻ സാധിക്കുന്നതാണ്.
ബെഞ്ചമിൻ ഗൈ ബാബിംഗ്ടൺ
ലഘുചിത്രം|361x361ബിന്ദു| ബെഞ്ചമിൻ ഗൈ ബാബിംഗ്ടൺ സി. 1866 ഒരു ഇംഗ്ലീഷ് ഫിസിഷ്യനും എപ്പിഡെമിയോളജിസ്റ്റുമായിരുന്നു ബെഞ്ചമിൻ ഗൈ ബാബിംഗ്ടൺ (ജീവിതകാലം:5 മാർച്ച് 1794 - 8 ഏപ്രിൽ 1866).
ജീവിതം
വൈദ്യനും ധാതുശാസ്ത്രജ്ഞനുമായ വില്യം ബാബിംഗ്ടണിന്റെയും (1756–1833) ഭാര്യ മാർത്ത എലിസബ (നീ ഹഫ്) ബാബിംഗ്ടണിന്റെയും മകനായി 1794 മാർച്ച് 5 ന് അദ്ദേഹം ജനിച്ചു.
1803 മുതൽ 1807 വരെ ചാർട്ടർ‌ ഹൗസ് സ്കൂളിലും പിന്നീട് 1812 വരെ ഹെയ്‌ലിബറിയിലെ ഈസ്റ്റ് ഇന്ത്യാ കമ്പനി കോളേജിലും മിഡ്ഷിപ്പ്മാനായി സേവനമനുഷ്ഠിച്ച അദ്ദേഹം ഇന്ത്യയിലെ മദ്രാസിൽ സർക്കാരിൽ ജോലി ചെയ്തു. ഇംഗ്ലണ്ടിലേക്ക് മടങ്ങിയ അദ്ദേഹം ഗൈസ് ഹോസ്പിറ്റലിലും കേംബ്രിഡ്ജിലും മെഡിസിൻ പഠിച്ചു 1831 ൽ ഡോക്ടറേറ്റ് നേടി. തുടർന്ന് ഗൈസിൽ അസിസ്റ്റന്റ് ഫിസിഷ്യനായി മാറിയെങ്കിലും 1855-ൽ അഭിപ്രായവ്യത്യാസത്തെത്തുടർന്ന് രാജിവച്ചു. ഔദ്യോഗിക ജീവിതത്തിൽ നിരവധി മെഡിക്കൽ ഉപകരണങ്ങളും (ആദ്യത്തെ ലാറിംഗോസ്കോപ്പ് ഉൾപ്പെടെ) സാങ്കേതിക വിദ്യകളും അദ്ദേഹം കണ്ടുപിടിച്ചു. 1829-ൽ തൻ്റെ ഗ്ലോട്ടിസ്‌കോപ്പ് ഉപയോഗിച്ച് അദ്ദേഹം ആദ്യത്തെ ലാറിംഗോസ്കോപ്പി നടത്തി. അദ്ദേഹം റോയൽ കോളേജ് ഓഫ് ഫിസിഷ്യൻസ് ഫെലോയും ആയിട്ടുണ്ട്.
റോയൽ ഏഷ്യാറ്റിക് സൊസൈറ്റി ഓഫ് ഗ്രേറ്റ് ബ്രിട്ടൻ ആൻഡ് അയർലണ്ടിൻ്റെ സെക്രട്ടറിയായിരുന്ന അദ്ദേഹം 1828 മാർച്ചിൽ റോയൽ സൊസൈറ്റിയുടെ ഫെലോ ആയി തിരഞ്ഞെടുക്കപ്പെട്ടു. 1834–1836 ൽ അദ്ദേഹം ഹണ്ടേറിയൻ സൊസൈറ്റിയുടെ പ്രസിഡന്റായിരുന്നു. റോയൽ കോളേജ് ഓഫ് ഫിസിഷ്യൻസിൽ സെൻസറും ക്രോണിയൻ ലക്ചററുമായിരുന്ന (1841) അദ്ദേഹം 1850-ൽ ലണ്ടനിലെ എപ്പിഡെമോളജിക്കൽ സൊസൈറ്റിയുടെ സ്ഥാപക പ്രസിഡന്റായി തിരഞ്ഞെടുക്കപ്പെട്ടു. 1853–1855 കാലയളവിൽ പത്തോളജിക്കൽ സൊസൈറ്റി ഓഫ് ലണ്ടന്റെ പ്രസിഡന്റും 1863 ൽ റോയൽ മെഡിക്കൽ ആന്റ് ചിർജിക്കൽ സൊസൈറ്റിയുടെ പ്രസിഡന്റുമായിരുന്നു.
1866 ഏപ്രിൽ 8 ന് ബാബിംഗ്ടൺ അന്തരിച്ചു.
പ്രസിദ്ധീകരണങ്ങൾ
അദ്ദേഹം നിരവധി പ്രബന്ധങ്ങൾ എഴുതി, കൂടാതെ മറ്റു പലതും വിവർത്തനം ചെയ്തു:
പുറം കണ്ണികൾ
വർഗ്ഗം:റോയൽ സൊസൈറ്റിയുടെ അംഗങ്ങൾ വർഗ്ഗം:1866-ൽ മരിച്ചവർ വർഗ്ഗം:1794-ൽ ജനിച്ചവർ
ചെറുശേരി സൈനുദ്ധീൻ മുസ്ലിയാർ
സേവനം
കൊണ്ടോട്ടി ജുമുഅ മസ്ജിദിൽ 22 വർഷത്തോളം മുദരിസായിരുന്നു. ശേഷം 18 വർഷത്തോളം ചെമ്മാട് മുദരിസായി. 1994 മുതൽ ചെമ്മാട് ദാറുൽ ഹുദയിലായിരുന്നു സേവനം. എം.എം ബശീർ മുസ്‌ലിയാരുടെ നിര്യാണത്തോടെ ദാറുൽ ഹുദയുടെ പ്രിൻസിപ്പൽ സ്ഥാനത്ത് നിയമിതനായി. ദാറുൽ ഹുദാ ഇസ്‌ലാമിക് യൂനിവേഴിസിറ്റിയായി ഉയർന്നപ്പോൾ പ്രോ ചാൻസലറായി നിയമിക്കപ്പെട്ടു. ഇന്ത്യയിലെ തന്നെ മികച്ച മതഭൗതിക വിദ്യാഭ്യാസ സ്ഥാപനമായി ദാറുൽഹുദയെ മാറ്റിയെടുക്കുന്നതിൽ ചെറുശേരി സൈനുദ്ദീൻ മുസ്‌ലിയാർ വലിയ പങ്ക് വഹിച്ചു.
പദവികൾ
1980 മുതൽ സമസ്തപണ്ഡിത സഭയിൽ അംഗമായ അദ്ദേഹം ഫത്‌വ കമ്മിറ്റി ചെയർമാൻ പദവിയും വഹിച്ചിരുന്നു. ജനറൽ സെക്രട്ടറിയായിരുന്ന ഇ.കെ.അബൂബക്കർ മുസ്‌ലിയാരുടെ നിര്യാണത്തെ തുടർന്ന് 1996ൽ സമസ്തയുടെ നേതൃപദവി ഏറ്റെടുത്തു. ഇസ്‌ലാമിക കർമ ശാസ്ത്രത്തിൽ ആഴത്തിൽ പഠനം നടത്തിയിട്ടുള്ള ചെറുശേരി സൈനുദ്ദീൻ മുസ്‌ലിയാർ, സമസ്ത കേരള ഇസ്‌ലാം മത വിദ്യാഭ്യാസ ബോർഡ് വൈസ് പ്രസിഡന്റ്, പരീക്ഷാ ബോർഡ് വൈസ് ചെയർമാൻ, സുന്നി മഹല്ല് ഫെഡറേഷൻ സംസ്ഥാന പ്രസിഡന്റ്, താനൂർ ഇസ്‌ലാഹുൽ ഉലൂം അറബിക് കോളജ് മാനേജർ സ്ഥാനങ്ങൾ വഹിച്ചിട്ടുള്ള അദ്ദേഹം നിരവധി മഹല്ലുകളുടെ ഖാസിയുമായിരുന്നു. 2016 ഫെബ്രുവരി 18ന് പുലർച്ചെ അന്തരിച്ചു
അവലംബം
വർഗ്ഗം:ഇ.കെ.വിഭാഗം സമസ്തയുടെ നേതാക്കൾ
യുദ്ധത്തടവുകാർ
യുദ്ധത്തിൽ പിടിക്കപ്പെടുന്ന ശത്രുസേനാംഗങ്ങളാണ് പൊതുവെ യുദ്ധത്തടവുകാർ (POW, PoW, PW, P/W, WP, PsW) എന്നറിയപ്പെടുന്നത്
1929-ലെ ജനീവ കൺവെൻഷന്റെ ആർട്ടിക്കിൾ 4-ൽ യുദ്ധത്തടവുകാരോട് പാലിക്കേണ്ട മര്യാദയും അവരുടെ അവകാശങ്ങളും പ്രതിപാദിക്കുന്നു. ഈ നിയമം യുദ്ധത്തടവുകാരായി പിടിക്കപ്പെടുന്ന നിമിഷം മുതൽ അവർ മോചിക്കപ്പെടുന്ന നിമിഷം വരെ പ്രാബല്യത്തിലുള്ളതാണ്. യുദ്ധത്തടവുകാരെ പീഡിപ്പിക്കുന്നത് ഈ നിയമത്താൽ നിരോധിച്ചിരിക്കുന്നു. ഒരു തടവുകാരൻ തന്റെ പേര്, ജനനത്തിയതി, റാങ്ക്, സർവ്വീസ് നമ്പർ എന്നിവയൊഴിച്ച് മറ്റൊന്നും വെളിപ്പെടുത്തേണ്ടതില്ല എന്ന് ജനീവ കൺവെൻഷൻ അനുശാസിക്കുന്നു. എന്നാൽ പല രാജ്യങ്ങളും മേൽ നിയമങ്ങൾ പാലിക്കാറില്ല.
യോഗ്യതകൾ
മൂന്നാം ജനീവ കൺവെൻഷന്റെ ആർട്ടിക്കിൾ 4 പ്രകാരം, അയാൾ
അവലംബം
വർഗ്ഗം:യുദ്ധം
തേജസ് എക്സ്പ്രസ്
ഇന്ത്യൻ റെയിൽ‌വേ അവതരിപ്പിച്ച ഇന്ത്യയിലെ ആദ്യത്തെ സെമി ഹൈ സ്പീഡ് പൂർണ്ണമായും എയർകണ്ടീഷൻഡ് ട്രെയിനാണ് തേജസ് എക്സ്പ്രസ്. ഓട്ടോമാറ്റിക് വാതിലുകളുള്ള ആധുനിക ഓൺ‌ബോർഡ് സൗകര്യങ്ങൾ ഇതിൽ ഉൾക്കൊള്ളുന്നു. തേജസ് എന്നാൽ പല ഇന്ത്യൻ ഭാഷകളിലും "മൂർച്ചയുള്ള", "തിളക്കം", "മിഴിവ്" എന്നാണ് അർത്ഥമാക്കുന്നത്. ഈ ട്രെയിനുകൾ ഏറ്റവും വേഗത്തിൽ ഓടുന്ന രാജധാനി എക്സ്പ്രസ്, ഗതിമാൻ എക്സ്പ്രസ്, ജനശതാബ്ദി എക്സ്പ്രസ്, വന്ദേ ഭാരത് എക്സ്പ്രസ് ആൻഡ് തുരന്തോ എക്സ്പ്രസ് പോലുള്ള തീവണ്ടികളിൽ ഉൾപ്പെടുന്നു. ഇവക്ക പ്രത്യേകപരിഗണന റയില്വേ നൽകുന്നു.
ചരിത്രം
തേജസ് എക്സ്പ്രസിന്റെ ഉദ്ഘാടന ഓട്ടം 2017 മെയ് 24 ന് മുംബൈ ഛത്രപതി ശിവാജി മഹാരാജ് ടെർമിനസ് മുതൽ ഗോവയിലെ കർമാലി വരെ ആയിരുന്നു. 8 മണിക്കൂർ 30 മിനിറ്റിനുള്ളിൽ 552 കിലോമീറ്റർ സഞ്ചരിച്ചു. 2019 മാർച്ച് 2 ന് രാജ്യത്തെ രണ്ടാമത്തെ തേജസ് എക്സ്പ്രസ് ചെന്നൈ എഗ്മോറിനും മധുര ജംഗ്ഷനും ഇടയിൽ പ്രധാനമന്ത്രി നരേന്ദ്ര മോദി ഫ്ലാഗ് ഓഫ് ചെയ്തു. 6 മണിക്കൂർ 30 മിനിറ്റിനുള്ളിൽ ഇത് 497 കിലോമീറ്റർ സഞ്ചരിച്ചു.
ന്യൂഡൽഹിയിലെ തേജസ് എക്സ്പ്രസ് - ചണ്ഡിഗഡ് റൂട്ട് 2016 ൽ പ്രഖ്യാപിച്ച ഉടൻ തന്നെ സർവീസ് ആരംഭിക്കുമെന്നാണ് പ്രതീക്ഷിക്കുന്നത്. അതേസമയം, ട്രെയിൻ നിലവിൽ ഓടുന്ന ലഖ്‌ന - ന്യൂഡൽഹി റൂട്ട് നിലവിലെ ട്രെയിനുകളിൽ ഉൾപ്പെടുത്തിയിട്ടുണ്ട്, train ദ്യോഗിക ട്രെയിൻ ടൈം-ടേബിൾ ബുക്ക്‌ലെറ്റ് “ആമുഖ തീയതി പ്രഖ്യാപിക്കേണ്ട തീയതി” എന്ന അവസ്ഥയോടൊപ്പം വാർത്താ വെബ്‌സൈറ്റുകളും റെയിൽ‌വേ ഉദ്യോഗസ്ഥരെ ഉദ്ധരിച്ച് മൂന്ന് വർഷത്തെ തടവ്. അതേസമയം, മുംബൈ - സൂററ്റ് റൂട്ടിൽ ആരംഭിക്കുമെന്ന് പ്രതീക്ഷിച്ചിരുന്ന ട്രെയിൻ സർവീസും നിർത്തിവച്ചിട്ടുണ്ട്.
കുറിച്ച്
ഛത്രപതി ശിവാജി മഹാരാജ് ടെർമിനസ്, മുംബൈ, കർമലി എന്നിവയ്ക്കിടയിലുള്ള ആദ്യത്തെ തേജസ് എക്സ്പ്രസിന്റെ കോച്ചുകൾ പഞ്ചാബിലെ കപൂർത്തല ജില്ലയിലെ കപൂർത്തലയിലെ റെയിൽ കോച്ച് ഫാക്ടറിയിലാണ് നിർമ്മിക്കുന്നത്. ചെന്നൈ എഗ്മോർ, മധുര തമ്മിലുള്ള രണ്ടാം തെജസ് എക്സ്പ്രസ്, കോച്ചുകൾ, നിർമ്മിക്കുന്ന ചെയ്തു ഇന്റഗ്രൽ കോച്ച് ഫാക്ടറി, ചെന്നൈ. പരമാവധി 200 km/h വേഗതയിൽ സഞ്ചരിക്കാനാണ് ട്രെയിൻ രൂപകൽപ്പന ചെയ്തിരിക്കുന്നത്    എന്നാൽ അനുവദനീയമായ പരമാവധി പ്രവർത്തന വേഗത 130 km/h     ട്രാക്കും സുരക്ഷാ പരിമിതികളും കാരണം. നിലവിൽ ട്രെയിൻ ശരാശരി 65 km/h വേഗതയിലാണ് ഓടുന്നത്.
14 നോൺ എക്സിക്യൂട്ടീവ് ചെയർ കാറുകളുണ്ട്, അവർക്ക് 3 + 2 കോൺഫിഗറേഷനിൽ 72 യാത്രക്കാർക്ക് വീതം ഇരിക്കാം. കോച്ചുകളിൽ energy ർജ്ജ-കാര്യക്ഷമമായ എൽഇഡി ലൈറ്റുകളും ഡിജിറ്റൽ ഡെസ്റ്റിനേഷൻ ഡിസ്പ്ലേ ബോർഡുകളും ഉണ്ട്. 2 + 2 കോൺഫിഗറേഷനിൽ രണ്ട് എക്സിക്യൂട്ടീവ് ചെയർ കാറുകളും ഇതിലുണ്ട്. അഡ്ജസ്റ്റ് ചെയ്യാവുന്ന ഹെഡ് റെസ്റ്റുകൾ, ആം സപ്പോർട്ട്, ലെഗ് സപ്പോർട്ട് എന്നിവയുള്ള 56 യാത്രക്കാർക്ക് ഇരിക്കാനുള്ള ശേഷി എക്സിക്യൂട്ടീവ് ചെയർ കാറുകളിലുണ്ട്. നോൺ എക്സിക്യൂട്ടീവ് ചെയർ കാറുകളിൽ ലെഗ് പിന്തുണ ലഭ്യമല്ല.
കോച്ചുകളിൽ ബയോ വാക്വം ടോയ്‌ലറ്റുകൾ, ജലനിരപ്പ് സൂചകങ്ങൾ, ടാപ്പ് സെൻസറുകൾ, ഹാൻഡ് ഡ്രയറുകൾ, ഇന്റഗ്രേറ്റഡ് ബ്രെയ്‌ലി ഡിസ്‌പ്ലേകൾ, ഫോൺ സോക്കറ്റുകളുള്ള ഓരോ യാത്രക്കാർക്കും എൽഇഡി ടിവി, പ്രാദേശിക പാചകരീതി, സെലിബ്രിറ്റി ഷെഫ് മെനു, വൈഫൈ, ടീ, കോഫി വെൻഡിംഗ് മെഷീനുകൾ, മാസികകൾ, ലഘുഭക്ഷണ പട്ടികകൾ, സിസിടിവി ക്യാമറകൾ, തീ, പുക കണ്ടെത്തൽ, അടിച്ചമർത്തൽ സംവിധാനം. നിരക്കുകൾ ശതാബ്ദി നിരക്കിനേക്കാൾ 20% മുതൽ 30% വരെ കൂടുതലായിരിക്കും. തേജസ് എക്സ്പ്രസിൽ ഇക്കോ ലെതർ ഉപയോഗിച്ച് സീറ്റുകൾ പുനർരൂപകൽപ്പന ചെയ്തിട്ടുണ്ട്. ടോയ്ലറ്റുകളിൽ സോപ്പ് ഡിസ്പെൻസറുകൾ, ടച്ച്-ലെസ് വാട്ടർ ടാപ്പുകൾ, ദുർഗന്ധ നിയന്ത്രണ സംവിധാനങ്ങൾ, ഒക്യുപ്പൻസി സൂചകങ്ങൾ എന്നിവ സജ്ജീകരിച്ചിരിക്കുന്നു. വാതിലുകൾ കേന്ദ്ര നിയന്ത്രിതമാണ്. ലഘുചിത്രം|400x400ബിന്ദു| മൺസൂൺ മഴയിൽ കല്യാൺ ഡബ്ല്യുഡിപി 3 എ ഇരട്ട നയിച്ച തേജസ് എക്സ്പ്രസ്
ആലീസ് സ്പ്രിങ്സ്
ഓസ്ട്രേലിയയിലെ നോർത്തേൺ ടെറിട്ടറിയിലെ മൂന്നാമത്തെ വലിയ പട്ടണമാണ് ആലീസ് സ്പ്രിങ്സ് (Mparntwe). പൊതുവായി "ദ ആലിസ്" അല്ലെങ്കിൽ "ആലിസ്" എന്നറിയപ്പെടുന്ന, ആലീസ് സ്പ്രിങ്സ് പട്ടണം ഓസ്ട്രേലിയയുടെ ഭൂമിശാസ്ത്രപരമായ കേന്ദ്രത്തിലാണ് സ്ഥിതിചെയ്യുന്നത്.
തേജസ് എക്സ്പ്രസ്
ഇതും കാണുക
• AC Superfast Express
ആലീസ് സ്പ്രിങ്സ്
2016-ലെ ജനസംഖ്യാ കണക്കെടുപ്പ് പ്രകാരം ആലീസ് സ്പ്രിംഗ്സിലെ നഗര ജനസംഖ്യ ഏകദേശം 24,000 ആയിരുന്നു. ഇത് ഓസ്ട്രേലിയൻ വടക്കൻ പ്രദേശത്തെ ജനസംഖ്യയുടെ ഏകദേശം 10 ശതമാനം വരുന്നു. അഡ്‌ലെയ്ഡ്, ഡാർവിൻ എന്നിവിടങ്ങളിലും ഇത് ഏകദേശം തുല്യമാണ്. ഇതിനു ചുറ്റുമുള്ള പ്രദേശം സെൻട്രൽ ഓസ്‌ട്രേലിയ അഥവാ റെഡ് സെന്റർ എന്നറിയപ്പെടുന്നു. വിവിധ മരുഭൂമികൾ അടങ്ങിയ വരണ്ട അന്തരീക്ഷമാണിവിടെയുള്ളത്. ആലീസ് സ്പ്രിംഗ്സിലെ താപനിലയിൽ മിക്കപ്പോഴും ഗണ്യമായ വ്യത്യാസങ്ങൾ സംഭവിക്കുന്നു. വേനൽക്കാലത്തെ പരമാവധി താപനില 35.6 ഡിഗ്രി വരെയും ശൈത്യകാലത്തെ താപനില ശരാശരി 5.1 ഡിഗ്രി വരെയും ആയിരിക്കും.
തേജസ് എക്സ്പ്രസ്
ഇതും കാണുക
• Bullet train (Mumbai-Ahmedabad)
ആലീസ് സ്പ്രിങ്സ്
ആലീസ് സ്പ്രിംഗ്സ് സമീപകാലത്ത് നിരവധി പ്രശ്‌നങ്ങളെ അഭിമുഖീകരിച്ചിട്ടുണ്ട്. ഇതിൽ പ്രധാനമായും ഇവിടെ വർഷങ്ങളായി നിലനിൽക്കുന്ന ശക്തമായ വംശീയ വിഭജനം, കുറ്റകൃത്യങ്ങളുടെ വർദ്ധനവ് എന്നിവയാണ്.
തേജസ് എക്സ്പ്രസ്
ഇതും കാണുക
• Vande Bharat Express
ആലീസ് സ്പ്രിങ്സ്
പരമ്പരാഗത നിവാസികൾ
അറേൻ‌ടെ ആദിവാസികൾ സെൻട്രൽ ഓസ്‌ട്രേലിയൻ മരുഭൂമിക്കു സമീപം ആലീസ് സ്പ്രിംഗ്സിന്റെ പരിസരപ്രദേശത്ത് ആയിരക്കണക്കിന് വർഷങ്ങൾക്കു മുൻപുതന്നെ താമസമാക്കിയിരുന്നു. ഈ അധിനിവേശത്തിന് കുറഞ്ഞത് 30,000 വർഷങ്ങൾ പഴക്കമുള്ളതായി തദ്ദേശീയ തെളിവുകൾ സൂചിപ്പിക്കുന്നു. ആലീസ് സ്പ്രിംഗ്സിന്റെ ആദിവാസി നാമം എംപാർന്ത്വെ (Mparntwe) എന്നാണ്. നിരവധി അറേൻ‌ടെ ആദിമനിവാസികൾ ആലീസ് സ്പ്രിംഗ്സിന് പുറത്തുള്ള സ്ഥലങ്ങളിലും പരിസരങ്ങളിലുമായി താമസിക്കുന്നു.
തേജസ് എക്സ്പ്രസ്
ഇതും കാണുക
• Gatimaan Express
ആലീസ് സ്പ്രിങ്സ്
പരമ്പരാഗത നിവാസികൾ
മൂന്നു പ്രധാന ആദിവാസി സമൂഹങ്ങളായ പടിഞ്ഞാറൻ, കിഴക്കൻ, മധ്യ അറേൻ‌ടെ ജനത അവരുടെ പരമ്പരാഗത ഭൂമിയായ ആലീസ് സ്പ്രിംഗ്സ്, മക്ഡൊണെൽ റേഞ്ചസ് എന്നിവിടങ്ങളിൽ താമസിക്കുന്നു. അരണ്ട, അരറന്റ, അരുന്ത (Aranda, Arrarnta, Arunta) എന്നീ അക്ഷരവ്യത്യാസങ്ങളിലും ഇവർ അറിയപ്പെടുന്നു. തെക്ക്-കിഴക്ക്, മധ്യ, വടക്കൻ, കിഴക്കൻ, വടക്ക്-കിഴക്ക് എന്നിങ്ങനെ അഞ്ചു അറേൻ‌ടെ ഭാഷകൾ നിലവിലുണ്ട്. അറെൻ‌ടെ രാജ്യം പർവതനിരകൾ, വാട്ടർഹോളുകൾ, മലയിടുക്കുകൾ തുടങ്ങി പലതരം പ്രകൃതിദത്ത ആവാസ വ്യവസ്ഥകളാൽ സമ്പന്നമാണ്. ഇത് പലതരം പ്രകൃതിദത്ത ആവാസ വ്യവസ്ഥകൾ സൃഷ്ടിക്കുന്നു. അറെൻ‌ടെയുടെ പരമ്പരാഗത കഥകൾ പ്രകാരം ആലീസ് സ്പ്രിംഗ്സിന് ചുറ്റുമുള്ള മരുഭൂമിയിൽ കാറ്റർപില്ലറുകൾ, കാട്ടുനായ്ക്കൾ, സഞ്ചരിക്കുന്ന ആൺകുട്ടികൾ, രണ്ട് സഹോദരിമാർ, യൂറോ, മറ്റ് പൂർവ്വിക വ്യക്തികൾ എന്നിവരാണ് ഈ ഭൂപ്രകൃതി രൂപപ്പെടുത്തിയത്.
തേജസ് എക്സ്പ്രസ്
ഇതും കാണുക
• Humsafar Express
ആലീസ് സ്പ്രിങ്സ്
പരമ്പരാഗത നിവാസികൾ
ആലീസ് സ്പ്രിംഗ്സിലും പരിസരത്തും പരമ്പരാഗത പ്രാധാന്യമുള്ള നിരവധി ഇടങ്ങളിൽ ആന്ത്‌വെർക്ക് (എമിലി ഗ്യാപ്പ്), അക്യൂലറെ (ബില്ലി ഗോട്ട് ഹിൽ), എൻ‌ടാരൈപ്പ് (ഹെവിട്രീ ഗ്യാപ്പ്), അറ്റ്നെൽ‌കെന്റിയാർലിവേക്ക് (അൻസാക് ഹിൽ), അൽഹെകുലിയേൽ (മൗണ്ട് ഗില്ലെൻ) എന്നിവ ഉൾപ്പെടുന്നു.
തേജസ് എക്സ്പ്രസ്
ഇതും കാണുക
• Mahamana Express
ആലീസ് സ്പ്രിങ്സ്
യൂറോപ്യൻ കോളനിവൽക്കരണം
1861-62 ൽ ജോൺ മക്ഡോൾ സ്റ്റുവർട്ട് സെൻട്രൽ ഓസ്‌ട്രേലിയയിലൂടെ ഒരു പര്യവേഷണം നടത്തുകയും പിന്നീട് പടിഞ്ഞാറ് ആലീസ് സ്പ്രിംഗ്സ് ആയിത്തീരുകയും അതുവഴി ഭൂഖണ്ഡത്തിന്റെ തെക്ക് നിന്ന് വടക്കോട്ട് ഒരു മാർഗ്ഗം തെളിക്കപ്പെടുകയും ചെയ്തു.
പത്ത് വർഷത്തിന് ശേഷം ഓസ്‌ട്രേലിയൻ ഓവർലാന്റ് ടെലിഗ്രാഫ് ലൈനിൽ (ഒടിഎൽ) ഒരു റിപ്പീറ്റർ സ്റ്റേഷൻ നിർമ്മിച്ചതോടെ വെള്ളക്കാരുടെ ഒരു കുടിയേറ്റകേന്ദ്രം സ്ഥാപിക്കപ്പെട്ടു. ഇത് അഡ്‌ലെയ്ഡ് മുതൽ ഡാർവിനേയും ഗ്രേറ്റ് ബ്രിട്ടനേയും ബന്ധിപ്പിച്ചു. 1872-ൽ ഒ.ടി.എൽ പൂർത്തിയായി. ഇത് സ്റ്റുവർട്ടിന്റെ പാത കണ്ടെത്തുകയും സ്ഥിര താമസത്തിനുള്ള സൗകര്യമൊരുക്കുകയും ചെയ്തു. സാധാരണ വരണ്ട ടോഡ് നദിയിലെ സ്ഥിരമായ വാട്ടർഹോളാണെന്ന് കരുതപ്പെടുന്ന സ്ഥലത്തിനടുത്താണ് ആലീസ് സ്പ്രിംഗ്സ് ടെലിഗ്രാഫ് സ്റ്റേഷൻ സ്ഥിതിചെയ്യുന്നത്. സൗത്ത് ഓസ്‌ട്രേലിയയിലെ മുൻ പോസ്റ്റ് മാസ്റ്റർ ജനറലായ സർ ചാൾസ് ടോഡിന്റെ ഭാര്യയുടെ പേരിലാണ് ഈ സെറ്റിൽമെന്റിന് ആലീസ് സ്പ്രിംഗ്സ് എന്ന് പേരിട്ടത്. ടോഡ് നദിക്ക് സർ ചാൾസിന്റെ പേരാണ് നൽകിയിരുന്നത്.
തേജസ് എക്സ്പ്രസ്
ഇതും കാണുക
• Rajdhani Express
ആലീസ് സ്പ്രിങ്സ്
യൂറോപ്യൻ കോളനിവൽക്കരണം
1887-ൽ നിലവിലെ ആലീസ് സ്പ്രിംഗ്സിന് 100 കിലോമീറ്റർ (62 മൈൽ) കിഴക്കായി അൾട്ടുങ്കയിൽ നിന്ന് അല്ലുവിയൽ സ്വർണം കണ്ടെത്തുന്നതുവരെ കാര്യമായ യൂറോപ്യൻ കുടിയേറ്റം സംഭവിച്ചിരുന്നില്ല.
തേജസ് എക്സ്പ്രസ്
ഇതും കാണുക
• Shatabdi Express
ആലീസ് സ്പ്രിങ്സ്
യൂറോപ്യൻ കോളനിവൽക്കരണം
പട്ടണത്തിന്റെ ആദ്യത്തെ ഗണ്യമായ കെട്ടിടം പാർസൺ സ്ട്രീറ്റിൽ 1909-ൽ നിർമ്മിച്ച സ്റ്റുവർട്ട് ടൗൺ ഗാവോൾ ആയിരുന്നു. 1909 ൽ 20 ൽ താഴെ  യൂറോപ്യൻ ജനസംഖ്യയുള്ള പട്ടണത്തിലാണ് ഇത് നിർമ്മിച്ചത്. ഗാവോളിന്റെ ആദ്യ തടവുകാരിൽ പലരും കന്നുകാലികളെ കൊന്നതിന് തടവിലാക്കപ്പെട്ട ആദിവാസി പുരുഷന്മാരായിരുന്നു. 1921-ൽ ഫ്രാൻസിസ് സ്റ്റുവാർട്ട് ബ്രിഗ്സ് എന്ന പൈലറ്റ് പറത്തിയ വിമാനമാണ് ആദ്യമായി ഇവിടെ വന്നിറങ്ങിയത്. 1926-ൽ സെൻട്രൽ ഓസ്‌ട്രേലിയയിലെ ആദ്യത്തെ ആശുപത്രിയായ അഡ്‌ലെയ്ഡ് ഹൗസ്, നഗരത്തിലെ യൂറോപ്യൻ ജനസംഖ്യ 40 ആയിരുന്നപ്പോൾ നിർമ്മിക്കപ്പെട്ടു. 1929-ൽ ആലീസിലേക്കുള്ള ട്രെയിൻ പാത നിർമ്മിക്കപ്പെട്ടതോടെ പട്ടണത്തിലെ യൂറോപ്യൻ ജനസംഖ്യ വളരാൻ തുടങ്ങി. 1930-കളുടെ പകുതി വരെ ആദിവാസി സെൻട്രേലിയൻസിന്റെ ജനസംഖ്യ യൂറോപ്യൻ സെൻട്രേലിയൻസിനേക്കാൾ കവിഞ്ഞിരുന്നു. 1926 മുതൽ 1931 വരെ ടെറിട്ടറി ഓഫ് സെൻട്രൽ ഓസ്ട്രേലിയൻ സർക്കാരിന്റെ കേന്ദ്രമായിരുന്നു ആലീസ് സ്പ്രിംഗ്സ്. 1933 ഓഗസ്റ്റ് 31 വരെ ഈ നഗരം സ്റ്റുവർട്ട് എന്നാണ് അറിയപ്പെട്ടിരുന്നത്.
തേജസ് എക്സ്പ്രസ്
ഇതും കാണുക
• Jan Shatabdi Express
ആലീസ് സ്പ്രിങ്സ്
യൂറോപ്യൻ കോളനിവൽക്കരണം
ബ്രിട്ടീഷ്-ഓസ്‌ട്രേലിയൻ ഗതാഗതത്തിന്റെ ആദിമ സമ്പ്രദായം ഒട്ടക ട്രെയിനുകളായിരുന്നു. അന്നത്തെ ബ്രിട്ടീഷ് ഇന്ത്യയുടെ (ഇന്നത്തെ പാകിസ്താൻ) വടക്കുപടിഞ്ഞാറൻ അതിർത്തിയിലെ പത്താൻ ഗോത്രങ്ങളിൽ നിന്നുള്ള കുടിയേറ്റക്കാരായിരുന്നു ഇതിന്റെ നടത്തിപ്പുകാർ. ഹെർഗോട്ട് സ്പ്രിംഗ്സ് ആസ്ഥാനമായിരുന്ന ഇവർ പ്രാദേശികമായി അറിയപ്പെടുന്നത് അഫ്ഗാൻ കാമലിയേഴ്സ് എന്നും ഇപ്പോൾ അറിയപ്പെടുന്നതുപോലെ മാരി എന്നുമായിരുന്നു. 1929-ൽ റെയിൽ‌വേ സൗകര്യം പട്ടണത്തിലെത്തിയപ്പോൾ നിരവധി കാമലിയേഴ്സ് ആലീസ് സ്പ്രിംഗ്സിലേക്ക് മാറി. ഇവർ റെയിൽഹെഡ്ഡിൽ നിന്നും സ്റ്റേഷനുകളിലേക്കും വടക്കൻ പ്രദേശങ്ങളിലേക്കും സാധനങ്ങൾ എത്തിച്ചിരുന്നു. ഇപ്പോൾ ടൗൺ കൗൺസിൽ പ്രവർത്തിക്കുന്ന ബ്ലോക്കിലാണ് അവർ താമസിച്ചിരുന്നത്. രണ്ടാംലോക മഹായുദ്ധം പൊട്ടിപ്പുറപ്പെടുന്നതുവരെ ആലീസ് സ്പ്രിംഗ്സിന്റെ സമ്പദ്‌വ്യവസ്ഥ സ്വർണ്ണഖനിയിലധിഷ്ഠിതമായിരുന്നു.
തേജസ് എക്സ്പ്രസ്
ഇതും കാണുക
• Garib Rath Express
ആലീസ് സ്പ്രിങ്സ്
യൂറോപ്യൻ കോളനിവൽക്കരണം
അഡ്ലെയ്ഡിൽ നിന്ന് 2004 ഫെബ്രുവരി 4 ന് ആദ്യത്തെ പാസഞ്ചർ ട്രെയിൻ ഡാർവിനിലെത്തിയപ്പോൾ ആലീസ് സ്പ്രിംഗ്സ് റെയിൽ മാർഗ്ഗം ഡാർവിനുമായി ബന്ധിപ്പിച്ചു.
തേജസ് എക്സ്പ്രസ്
ഇതും കാണുക
• Antyodaya Express
• Uday Express
ആലീസ് സ്പ്രിങ്സ്
രണ്ടാം ലോകമഹായുദ്ധം
രണ്ടാം ലോക മഹായുദ്ധം ആലീസ് സ്പ്രിംഗ്സിൽ കാര്യമായ മാറ്റങ്ങൾ വരുത്തി. യുദ്ധത്തിനുമുമ്പ് 500-ൽ താഴെ ആളുകളുടെ ഒറ്റപ്പെട്ട വാസസ്ഥലമായിരുന്നു ആലീസ് സ്പ്രിങ്സ്. എങ്കിലും യുദ്ധസമയത്ത് നഗരം വളരെ സജീവമായ ഒരു സൈനിക താവളമായിരുന്നു. ഇവിടം നമ്പർ 9 ഓസ്‌ട്രേലിയൻ സ്റ്റേജിംഗ് ക്യാമ്പ് എന്നറിയപ്പെടുന്നു. ഡാർവിനിലേക്കുള്ള നാല് ദിവസത്തെ നീണ്ട യാത്രയ്ക്കിടെയുള്ള ഒരു പ്രധാന താവളമായിരുന്നു ഇത്. ആലീസ് സ്പ്രിംഗ്സിലെ റെയിൽ‌വേ സ്റ്റേഷൻ സൈനിക നടപടികളിലൂടെ ഏറ്റെടുക്കുകയും അവിടെ നിയോഗിച്ച സൈനികരുടെ എണ്ണം അതിവേഗം വർദ്ധിക്കുകയും ചെയ്തു. ജപ്പാനീസ് സേന ഡാർവിനെ ഭീഷണിപ്പെടുത്തിയപ്പോൾ നോർത്തേൺ ടെറിട്ടറിയുടെ തലസ്ഥാനത്തേക്കുള്ള ഗതാഗത മാർഗ്ഗവും വിതരണത്തിനുള്ളതുമായ കടൽ മാർഗങ്ങളും അടച്ചു. ഡാർവിന്റെ കുടിയൊഴിപ്പിക്കലിൽ ധാരാളം പട്ടാളക്കാരെയും തിരഞ്ഞെടുക്കപ്പെട്ട ഉദ്യോഗസ്ഥരെയും ടെറിട്ടറി സർക്കാറിന്റെ രേഖകളും ഉൾപ്പെടെ കൊണ്ടുവന്നു. ആലീസ് സ്പ്രിംഗ്സ് നോർത്തേൺ ടെറിട്ടറിയുടെ യുദ്ധകാല സിവിലിയൻ തലസ്ഥാനമായി. ഡാർവിനിൽ ജാപ്പനീസ് വ്യോമസേന ബോംബെറിഞ്ഞപ്പോൾ ധാരാളം സൈനികരും അവരുടെ ഭാരിച്ച ഉപകരണങ്ങളും അതിവേഗം ആലീസ് സ്പ്രിംഗ്സിലേക്ക് മാറ്റി.
തേജസ് എക്സ്പ്രസ്
ഇതും കാണുക
• Train 20
ആലീസ് സ്പ്രിങ്സ്
രണ്ടാം ലോകമഹായുദ്ധം
ആലീസ് സ്പ്രിംഗ്സിൽ പോസ്റ്റുചെയ്ത സൈനികരുടെ എണ്ണം ഏകദേശം 8,000 ആയി ഉയർന്നു. കൂടാതെ അതിലൂടെ കടന്നുപോകുന്ന ഉദ്യോഗസ്ഥരുടെ എണ്ണം 200,000 ത്തോളം ആയിരുന്നു. യുദ്ധം അവസാനിച്ചതോടെ സൈനിക ക്യാമ്പുകളും കുടിയൊഴിപ്പിക്കപ്പെട്ടവരും പുറപ്പെട്ടതോടെ ആലീസ് സ്പ്രിംഗ്സിന്റെ ജനസംഖ്യ അതിവേഗം കുറഞ്ഞു വന്നു. അമേരിക്കൻ ജനറൽ ഡഗ്ലസ് മക്അർതർ ഉൾപ്പെടെ 200,000 ആളുകൾ സന്ദർശിച്ചതോടെ ആലീസ് സ്പ്രിംഗ്സ് ഗണ്യമായ പ്രശസ്തി നേടിയെടുക്കുകയും യുദ്ധം മൂലം നിരവധി ഘടനകങ്ങൾ അവശേഷിക്കുകയും ചെയ്തു. ക്യാമ്പിന്റെ വിനോദത്തിനായി സൃഷ്ടിച്ച ചരിത്രപരമായി വിശേഷിപ്പിക്കുന്ന ടോട്ടം തിയേറ്റർ ഇന്നും നിലനിൽക്കുന്നു. ഓസ്‌ട്രേലിയൻ ആർമി 109-ാമത് ഓസ്‌ട്രേലിയൻ ജനറൽ ആശുപത്രി ആലീസ് സ്പ്രിംഗ്സിൽ സ്ഥാപിച്ചു. റോയൽ ഓസ്‌ട്രേലിയൻ വ്യോമസേനയാണ് സെവൻ മൈൽ എയറോഡ്രോം നിർമ്മിച്ചത്. യുദ്ധവുമായി ബന്ധപ്പെട്ട പ്രവർത്തനങ്ങൾക്ക് ആലീസ് സ്പ്രിംഗ്സിനും ലാറിമയ്ക്കും ഇടയിലുള്ള റോഡ് സീലിങ് ചെയ്യുകയും ആലീസ് സ്പ്രിംഗ്സിന്റെ ജലവിതരണം വിപുലീകരിക്കൽ, റെയിൽഹെഡ് മെച്ചപ്പെടുത്തൽ എന്നിവ ആവശ്യമായിരുന്നു. യുദ്ധവുമായി ബന്ധപ്പെട്ട പ്രവർത്തനങ്ങൾ ആയിരക്കണക്കിന് അധിക സൈനിക ഉപകരണങ്ങളും വാഹനങ്ങളും അവശേഷിക്കുകയും ആലീസ് സ്പ്രിംഗ്സിന്റെ ജനസംഖ്യയിൽ ഗണ്യമായ വർദ്ധനവ് കാണിക്കുകയും ചെയ്തു.
കാരിസ് വാൻ ഹൗട്ടൻ
ഒരു ഡച്ച് നടിയും ഗായികയുമാണ് കാരിസ് അനുക് വാൻ ഹൗട്ടൻ (ഡച്ച് ഉച്ചാരണം: [kaːris ɑnuk vɑn ɦʌu̯tə (n)]; ജനനം സെപ്റ്റംബർ 5 1976). പാശ്ചാത്യ നെതർലാന്റ്സിലെ ഒരു പട്ടണമായ ലീഡെർഡോർപ്പിൽ ജനിച്ച അവരുടെ പിതാവ് എഴുത്തുകാരനും നാടകനിർമ്മാതാവുമായ തിയോഡോർ വാൻ ഹൗട്ടൻ ആണ്. അവരുടെ ഇളയ സഹോദരി ജെൽക്കയും ഒരു നടിയാണ്. 1999 ൽ സൂസി ക്യൂ എന്ന ടെലിവിഷൻ ചിത്രത്തിലെ വേഷമാണ് ആദ്യ നായിക വേഷം. ഈ പ്രകടനത്തിന് ടെലിവിഷൻ നാടകത്തിൽ ഏറ്റവും മികച്ച അഭിനയത്തിന് ഗോൾഡൻ കാഫ് പുരസ്കാരം നേടി. 2001 ൽ അണ്ടർകവർ കിറ്റി എന്ന ഡച്ച് ചിത്രത്തിന് രണ്ടാം ഗോൾഡൻ കാഫ് പുരസ്കാരം നേടി.
ആലീസ് സ്പ്രിങ്സ്
രണ്ടാം ലോകമഹായുദ്ധം
രണ്ടാം ലോകമഹായുദ്ധസമയത്ത് 1942 മെയ് 20-ന് പൂർത്തീകരിച്ച് 1944 നവംബറിൽ അടച്ച RAAF നമ്പർ 24 ഇൻലന്റ് എയർക്രാഫ്റ്റ് ഫ്യുവൽ ഡിപ്പോയുടെ (IAFD) സ്ഥലമായിരുന്നു ആലീസ് സ്പ്രിംഗ്സ്. ഓരോന്നും സാധാരണയായി നാല് ടാങ്കുകൾ അടങ്ങിയതാണ്. 31 ഇന്ധന ഡിപ്പോകൾ ഓസ്‌ട്രേലിയയിലുടനീളം നിർമ്മിച്ചു. അതിലൂടെ മൊത്തം 1,800,000 ഡോളർ മുടക്കിൽ RAAF നും യുഎസ് ആർമി എയർഫോഴ്സിനും വിമാന ഇന്ധനം സംഭരിക്കുകയും വിതരണം ചെയ്യുകയും ചെയ്തു.
കാരിസ് വാൻ ഹൗട്ടൻ
2006-ൽ ബ്ലാക്ക് ബുക്ക് എന്ന ചിത്രത്തിലെ അഭിനയത്തിന് വ്യാപകമായ അംഗീകാരം ലഭിച്ചു. ഏറ്റവുമധികം വാണിജ്യപരമായി വിജയം നേടിയ ഡച്ച് ചിത്രമായ ഇതിലെ പ്രകടനത്തിന് വാൻ ഹൗട്ടൺ മികച്ച നടിക്കുള്ള ഗോൾഡൻ കാഫ് പുരസ്കാരം നേടി. 2008 ൽ വാൽക്കെറി എന്ന ചിത്രത്തിന് മികച്ച സഹനടിക്കുള്ള സാറ്റേൺ അവാർഡിന് നാമനിർദ്ദേശം ചെയ്യപ്പെട്ടു. ദ ഹാപ്പി ഹൗസ് വൈഫ് (2010), ബ്ലാക്ക് ബട്ടർഫ്ളൈസ് (2011) എന്നിവയിലെ മികച്ച നടിക്കുള്ള നാലാമത്തെയും അഞ്ചാമത്തെയും ഗോൾഡൻ കാഫ് പുരസ്കാരം നേടി. റീപ്പോ മാൻ (2010), ബ്ലാക്ക് ഡെത്ത് (2010), ബ്രിംസ്റ്റോൺ (2016) എന്നിവയാണ് ഇംഗ്ലീഷ്‌ ഭാഷയിലെ മറ്റ് പ്രധാന ചിത്രങ്ങൾ.
ആലീസ് സ്പ്രിങ്സ്
രണ്ടാം ലോക മഹായുദ്ധത്തിനുശേഷം
1960 കളിൽ യുഎസ് / ഓസ്‌ട്രേലിയൻ പൈൻ ഗ്യാപ്പ് സംയുക്ത പ്രതിരോധ ഉപഗ്രഹ നിരീക്ഷണ കേന്ദ്രം വികസിപ്പിച്ചെടുത്ത ആലീസ് സ്പ്രിംഗ്സ് ഒരു പ്രധാന പ്രതിരോധ സ്ഥലമായി മാറി. ഇപ്പോൾ ഇവിടെ ഇരു രാജ്യങ്ങളിലെയും 700 ഓളം തൊഴിലാളികൾ ഇവിടെ താമസിക്കുന്നു.
കാരിസ് വാൻ ഹൗട്ടൻ
2012 മുതൽ വാൻ ഹൗട്ടൻ, എച്ച്ബിഒ ഫാന്റസി നാടക ടെലിവിഷൻ പരമ്പര ഗെയിം ഓഫ് ത്രോൺസിൽ മെലിസാൻഡ്രെ എന്ന കഥാപാത്രത്തെ അവതരിപ്പിക്കുന്നു.
ബാഹ്യ കണ്ണികൾ
വർഗ്ഗം:1976-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:സെപ്റ്റംബർ 5-ന് ജനിച്ചവർ
ആലീസ് സ്പ്രിങ്സ്
ആധുനിക നഗരം
ആധുനിക പട്ടണമായ ആലീസ് സ്പ്രിംഗ്സിന് യൂറോപ്യൻസിന്റെയും ആദിവാസികളുടെയും സ്വാധീനങ്ങളുണ്ട്. നഗരത്തിന്റെ കേന്ദ്രബിന്ദുവായ ടോഡ് മാൾ നിരവധി ആദിവാസി ആർട്ട് ഗാലറികളും കമ്മ്യൂണിറ്റി ഇവന്റുകളും ഉൾക്കൊള്ളുന്നു. കാമൽ കപ്പ്, ഹെൻലി-ഓൺ-ടോഡ് റെഗറ്റ, ബിയാനി ഫെസ്റ്റിവൽ, ടാറ്റ്സ് ഫിങ്കെ ഡെസേർട്ട് റേസ് തുടങ്ങി നിരവധി സവിശേഷ സംഭവങ്ങൾക്ക് ആലീസ് സ്പ്രിംഗ്സിന്റെ മരുഭൂമി ജീവിതശൈലി പ്രചോദനമായി മാറി.
പരിതഃസ്ഥിതി നിർമ്മാണം
ഓവർലാന്റ് ടെലിഗ്രാഫ് സ്റ്റേഷൻ, ഓൾഡ് കോർട്ട്‌ഹൗസ് ആന്റ് റെസിഡൻസി, ഹാർട്‌ലി സ്ട്രീറ്റ് സ്‌കൂൾ എന്നിവ ഉൾപ്പെടെ നിരവധി ചരിത്രപരമായ കെട്ടിടങ്ങൾ ആലീസ് സ്പ്രിംഗ്സിലുണ്ട്. മധ്യ ഓസ്‌ട്രേലിയയിലെ ആദ്യത്തെ മെഡിക്കൽ സൗകര്യമായിരുന്നു അഡ്‌ലെയ്ഡ് ഹൗസ് (In front of you). 1926-ൽ രണ്ട് നഴ്സുമാരുമായി ഇത് പ്രവർത്തനം ആരംഭിച്ചു. റവ. ജോൺ ഫ്ലിൻ ഒരു പ്രത്യേക തണുപ്പിക്കൽ സംവിധാനം ഉപയോഗിച്ച് ഈ കെട്ടിടം രൂപകല്പന ചെയ്തു. ജോൺ ഫ്ലിൻ മെമ്മോറിയൽ ചർച്ച് ഇതിന്റെ ഇടതുവശത്തായി സ്ഥിതി ചെയ്യുന്നു. ആൽഫ് ട്രെയ്‌ഗർ നടത്തിയ ലോകത്തിലെ ആദ്യത്തെ വിജയകരമായ പോർട്ടബിൾ വയർലെസ് റേഡിയോ പരീക്ഷണം ഇവിടെയാണ് നടന്നത്. ഇന്ന് ഇതൊരു മ്യൂസിയമായി സംരക്ഷിക്കുന്നു. നഗരത്തിനു ചുറ്റുമുള്ള പ്രധാന വിനോദസഞ്ചാര കേന്ദ്രവും സേവന കേന്ദ്രവുമാണിത്.
നിരവധി വലിയ ഹോട്ടലുകൾ, ലോകോത്തര കൺവെൻഷൻ സെന്റർ, സന്ദർശക സ്ഥലങ്ങൾ, റെസ്റ്റോറന്റുകൾ, മറ്റ് സേവനങ്ങൾ എന്നിവ ഉൾക്കൊള്ളുന്ന ഒരു വലിയ പട്ടണമാണ് ആലീസ് സ്പ്രിങ്സ്.
ഭൂമിശാസ്ത്രം
ആലിസ് സ്പ്രിങ്ങിനു ചുറ്റുമുള്ള വരണ്ടതും പൊക്കം കുറഞ്ഞ പുല്ലുകൾ നിറഞ്ഞതുമായ പ്രദേശം സെൻട്രൽ റേഞ്ചസ് സെറിക് സ്‌ക്രബ് ഏരിയയുടെ ഭാഗമാണ്. കൂടാതെ മക്ഡോണൽ റെയിഞ്ചും ആലിസ് സ്പ്രിങിൽ ഉൾപ്പെടുന്നു. നഗരത്തിന്റെ കിഴക്കും പടിഞ്ഞാറും ഓർമിസ്റ്റൺ ഗോർഗ്, ഓർമിസ്റ്റൺ ഗോർഗ് ക്രീക്ക്, റെഡ് ബാങ്ക് ഗോർഗ്, ഗ്ലെൻ ഹെലൻ ഗോർഗ് തുടങ്ങിയ മലയിടുക്കുകളിൽ നീന്തൽ സൗകര്യങ്ങളും നടപ്പാതകളും നിരവധി ഉണ്ട്. ലാറപിന്റ ട്രെയിൽ 223 കിലോമീറ്റർ നീളത്തിൽ മക്ഡോണൽ റെയിഞ്ചിന്റെ ഭാഗമായി നിലനിൽക്കുന്നു. ഇവിടെയുള്ള സഞ്ചാരം ഒരു മികച്ച നടപ്പനുഭവമാണ്.
ആലീസ് സ്പ്രിംഗ്സിന്റെ തെക്കുകിഴക്കായി സ്ഥിതി ചെയ്യുന്ന സിംസൺ മരുഭൂമി പാറക്കെട്ടുകളും ചുവന്ന മണൽത്തീരങ്ങളും നിറഞ്ഞതാണ്. ചേമ്പേഴ്‌സ് പില്ലർ, റെയിൻബോ വാലി തുടങ്ങിയ രസകരമായ പാറക്കെട്ടുകളും ഉൾക്കൊള്ളുന്ന ഇവിടം ഓസ്ട്രേലിയയിലെ വലിയ മരുഭൂമി പ്രദേശങ്ങളിലൊന്നാണ്.
കാലാവസ്ഥ
കോപ്പൻ കാലാവസ്ഥാ വിഭാഗീകരണ രീതി അനുസരിച്ച് ആലീസ് സ്പ്രിംഗ്സിന് ചൂടുള്ള മരുഭൂമിയിലെ കാലാവസ്ഥയുണ്ട്. തന്മൂലം വളരെ ചൂടുള്ളതും വരണ്ടതുമായ വേനൽക്കാലവും നേരിയ ശൈത്യകാലവുമാണുള്ളത്. സെൻട്രൽ ഓസ്‌ട്രേലിയയിലാണ് ആലീസ് സ്പ്രിംഗ്സ് സ്ഥിതിചെയ്യുന്നത്. റെഡ് സെന്റർ എന്നും ഇതിനെ വിളിക്കുന്നു. വിവിധ മരുഭൂമികൾ അടങ്ങിയ വരണ്ട അന്തരീക്ഷമാണുള്ളത്. ട്രോപിക് ഓഫ് കാപ്രിക്കോണിന് തൊട്ട് തെക്കായാണ് ആലിസ് സ്പ്രിങ്സ് സ്ഥിതിചെയ്യുന്നത്. മക്ഡൊണെൽ പർവതനിരകളുടെ വടക്കുവശത്തായാണ് ടോഡ് നദി. ശരാശരി വാർഷിക മഴ 285.9 മില്ലിമീറ്ററാണ്. ഇതുമൂലം ഉയർന്ന ബാഷ്പപ്രവാഹവും വരണ്ട മരുഭൂമിയിലെ കാലാവസ്ഥയ്ക്കും കാരണമാകുന്നു.
ജനസംഖ്യാശാസ്‌ത്രം
2016-ലെ ജനസംഖ്യാ കണക്കെടുപ്പ് പ്രകാരം ആലീസ് സ്പ്രിംഗ്സ് നഗരപരിധിയിൽ 23,726 പേർ ഉണ്ടായിരുന്നു.
2013 മുതൽ ആലീസ് സ്പ്രിംഗ്സിന്റെ ജനസംഖ്യ കുറഞ്ഞു. 27,972 എന്ന 2015 ജൂണിലെ ജനസംഖ്യാ കണക്ക് 2014-ലെ കണക്കിൽ നിന്നും 1% കുറവാണ്. ആലീസ് സ്പ്രിംഗ്സിന്റെ ജനസംഖ്യയുടെ 75% ഓസ്‌ട്രേലിയയിലാണ് ജനിച്ചതെങ്കിലും, 2006 ലെ സെൻസസ് പ്രകാരം കുടിയേറ്റക്കാരുടെ ജനന സ്ഥലങ്ങൾ യുണൈറ്റഡ് കിംഗ്ഡം (3%), യുണൈറ്റഡ് സ്റ്റേറ്റ്സ് ഓഫ് അമേരിക്ക (3%), ന്യൂസിലാന്റ് (2%), ഫിലിപ്പീൻസ് (1%) എന്നിങ്ങനെയായിരുന്നു. 2006-ൽ ആലീസ് സ്പ്രിംഗ്സിലെ ഏറ്റവും വലിയ വംശപരമ്പര ഗ്രൂപ്പുകൾ ഓസ്‌ട്രേലിയൻ (9,814 അല്ലെങ്കിൽ 31%), ഇംഗ്ലീഷ് (6,970 അല്ലെങ്കിൽ 22%), ഐറിഷ് (2,217 അല്ലെങ്കിൽ 7%), സ്കോട്ടിഷ് (1,825 അല്ലെങ്കിൽ 7%), ഓസ്‌ട്രേലിയൻ ആദിവാസി (1,790 അല്ലെങ്കിൽ 6 %), ജർമ്മൻ (1,502 അല്ലെങ്കിൽ 5%), ഇറ്റാലിയൻ (529 അല്ലെങ്കിൽ 2%) എങ്ങിങ്ങനെയാണ്. ഇംഗ്ലിഷ് കൂടാതെ ആലിസ് സ്പ്രിങ്സിൽ പ്രധാനമായി അരറെന്റെ, വാൾ‌പിരി, ലുരിറ്റ്ജ, പിറ്റ്ജന്ത്ജത്‌ജാര, ഇറ്റാലിയൻ എന്നീ ഭാഷകൾ സംസാരിക്കുന്നു.
ആദിവാസി ജനസംഖ്യ
2006-ലെ സെൻസസ് അനുസരിച്ച് ആലീസ് സ്പ്രിംഗ്സിന്റെ ജനസംഖ്യയുടെ ഏകദേശം 19% ആദിമ ഓസ്‌ട്രേലിയക്കാരാണ്. നോർത്തേൺ ടെറിട്ടറിയുടെ 28% ആലീസ് സ്പ്രിംഗ്സിന്റെ സെൻസസ് കണക്ക് കുറച്ചുകാണാൻ സാധ്യതയുണ്ട്.
ആലീസ് സ്പ്രിങ്സ് സെൻട്രൽ ഓസ്‌ട്രേലിയയുടെ പ്രാദേശിക കേന്ദ്രമായതിനാൽ ആ പ്രദേശത്തിന്റെ വിവിധ ഭാഗങ്ങളിൽ നിന്നും അതിനുമപ്പുറത്തും നിന്നുമുള്ള ആദിവാസികളെ ഇത് ആകർഷിക്കുന്നു. നഗരത്തിലെ സേവനങ്ങൾ ഉപയോഗിക്കാൻ നിരവധി ആദിവാസി ആളുകൾ പതിവായി സന്ദർശിക്കാറുണ്ട്. ആദിവാസി നിവാസികൾ സാധാരണയായി പ്രാന്തപ്രദേശങ്ങളിലും പ്രത്യേക ആവശ്യത്തിനുള്ള പാട്ടത്തിനെടുത്ത സ്ഥലങ്ങളിലും (അല്ലെങ്കിൽ ടൗൺ ക്യാമ്പുകളിൽ) കൂടാതെ തെക്ക് അമോംഗുനയിലും ചുറ്റുമുള്ള പ്രദേശങ്ങളിലെ ആദിവാസി ദേശങ്ങളിൽ ചെറിയ കുടുംബങ്ങളായും താമസിക്കുന്നു.
ആലീസ് സ്പ്രിംഗ്സ് പ്രദേശത്തിന്റെ പരമ്പരാഗത ഉടമകൾ സെൻട്രൽ അറെൻ‌ടെ ജനതയാണ്. മധ്യ ഓസ്‌ട്രേലിയയിലെ ഏറ്റവും വലിയ പട്ടണമായതിനാൽ ഇവിടെ വാൾ‌പിരി, വാരുമുങ്കു, കെയ്റ്റെറ്റി, അലിവാരെ, ലുരിറ്റ്ജ, പിന്റുപ്പി, പിറ്റ്ജന്ത്ജത്ജാര, യാങ്കുനിറ്റ്ജത്‌ജാര, നാഗന്യാറ്റ്ജറ, പെർടേം, ഈസ്റ്റേൺ, വെസ്റ്റേൺ അറെൻ‌ടെ എന്നീ ഭാഷകൾ സംസാരിക്കുന്നവരുണ്ട്.
അമേരിക്കൻ ജനസംഖ്യ
1954-ൽ യുണൈറ്റഡ് സ്റ്റേറ്റ്സ് എയർഫോഴ്സ് ഡിറ്റാച്ച്മെന്റ്-421 സ്ഥാപിതമായതു മുതൽ അമേരിക്കക്കാർ തുടർച്ചയായി ആലീസ് സ്പ്രിംഗ്സിൽ താമസിക്കുന്നു. അമേരിക്കൻ-ഓസ്‌ട്രേലിയൻ സംയുക്ത പദ്ധതിയായ ജോയിന്റ് ജിയോളജിക്കൽ ആൻഡ് ജിയോഗ്രാഫിക്കൽ റിസർച്ച് സ്റ്റേഷൻ (ജെജിജിആർഎസ്) ഷ്വാർസ് ക്രസന്റിൽ സ്ഥിതി ചെയ്യുന്നു. പ്രാദേശികമായി "ഡെറ്റ് 421" അഥവാ "ദി ഡെറ്റ്" എന്നറിയപ്പെടുന്ന ഈ യൂണിറ്റ് 25 ഓളം അമേരിക്കൻ കുടുംബങ്ങളെ ആലീസ് സ്പ്രിംഗ്സിൽ താൽക്കാലിക താമസക്കാരായി താമസിക്കാൻ സ്പോൺസർ ചെയ്തിട്ടുണ്ട്.
പ്രദേശവുമായുള്ള ദീർഘകാല സുഹൃദ്‌ബന്ധം പ്രതിഫലിപ്പിക്കുന്നതിനായി 1995 ജൂലൈ 1ന് ആലീസ് സ്പ്രിംഗ്സ് ടൗൺ കൗൺസിൽ ഡിറ്റാച്ച്മെന്റ് 421 മൂലം ആലീസ് സ്പ്രിംഗ്സിലേക്ക് പ്രവേശിക്കാനുള്ള സ്വാതന്ത്ര്യം നൽകി. ഓസ്‌ട്രേലിയൻ-യുഎസ് സംയുക്ത സാറ്റലൈറ്റ് ട്രാക്കിംഗ് സ്റ്റേഷനായ പൈൻ ഗ്യാപ്പ് ഇവിടെ നിന്നും 19 കിലോമീറ്റർ അകലെ സ്ഥിതി ചെയ്യുന്നു. ഇവിടെ നിരവധി അമേരിക്കക്കാരും ഓസ്‌ട്രേലിയക്കാരും ജോലി ചെയ്യുന്നു. 1970-കളുടെ തുടക്കം മുതൽ ആലീസ് സ്പ്രിംഗ്സിലെ അമേരിക്കൻ ജനസംഖ്യയുടെ ഭൂരിഭാഗവും പൈൻ ഗ്യാപ്പുമായി ബന്ധപ്പെട്ടിരുന്നു. 700 ഓളം പേർ ഇവിടെ ജോലി ചെയ്യുന്നു.
നിലവിൽ ആലീസ് സ്പ്രിംഗ്സിലെ 2,000 താമസക്കാർക്ക് അമേരിക്കൻ പൗരത്വം ഉണ്ട്. അമേരിക്കൻ സ്വാതന്ത്ര്യദിനം, താങ്ക്സ്ഗിവിങ് തുടങ്ങിയതുൾപ്പടെ അമേരിക്കൻ പൊതു അവധിദിനങ്ങൾ ഓസ്‌ട്രേലിയക്കാർ ചേർന്ന് ആഘോഷിക്കുന്നു. ആലീസ് സ്പ്രിംഗ്സിലെ അമേരിക്കക്കാർ ബേസ്ബോൾ, ബാസ്കറ്റ് ബോൾ, സോക്കർ മത്സരങ്ങൾ ഉൾപ്പെടെ വിവിധ അസോസിയേഷനുകളിലും കായിക ടീമുകളിലും പങ്കെടുക്കുന്നു.
സഞ്ചാരികളുടെ ജനസംഖ്യ
ആലീസ് സ്പ്രിംഗ്സിൽ സഞ്ചാരികളുൾ വളരെയധികം എത്തിച്ചേരുന്നു. വിദേശസഞ്ചാരികൾ, ഓസ്‌ട്രേലിയൻ വിനോദസഞ്ചാരികൾ, അടുത്തുള്ള മധ്യ ഓസ്‌ട്രേലിയൻ കമ്മ്യൂണിറ്റികളിൽ നിന്ന് സന്ദർശിക്കുന്ന ആദിവാസി ഓസ്‌ട്രേലിയക്കാർ, ഹ്രസ്വകാല കരാറുകളിൽ എത്തുന്ന ഓസ്‌ട്രേലിയക്കാരോ അഥവാ അന്തർദ്ദേശീയ തൊഴിലാളികളോ ആണ് പൊതുവെ ഇവിടെ സഞ്ചാരികളായി വരുന്നത്. തൊഴിലാളികളെ പട്ടണത്തിലേക്ക് എത്തിക്കുന്ന പ്രധാന തൊഴിൽ സ്രോതസ്സ് ഖനികളാണ്. വിദേശ സഞ്ചാരികൾ സാധാരണയായി ഉളുരു-കാറ്റാ ജുട്ട ദേശീയോദ്യാനത്തിലേക്കുള്ള യാത്രയിൽ ഇതിലൂടെ കടന്നുപോകുന്നു. അതേസമയം ഓസ്‌ട്രേലിയൻ വിനോദസഞ്ചാരികൾ മാസ്റ്റേഴ്‌സ് ഗെയിംസ്, ഫിങ്കെ ഡെസേർട്ട് റേസ് എന്നിവ പോലുള്ള പരിപാടികളുടെ ഭാഗമായാണ് സാധാരണയായി ഇവിടെ എത്തുന്നത്. തന്മൂലം നഗരത്തിലെ ജനസംഖ്യ ദിവസങ്ങൾക്കുള്ളിൽ ആയിരക്കണക്കിന് എന്ന രീതിയിൽ മാറ്റങ്ങൾ ഉണ്ടാക്കുന്നു.
സർക്കാർ
ആലീസ് സ്പ്രിംഗ്സ് കൗൺസിൽ ആലീസ് സ്പ്രിംഗ്സ് മേഖലയെയും അതിന്റെ പ്രാന്തപ്രദേശങ്ങളെയും ചില ഗ്രാമപ്രദേശങ്ങളെയും നിയന്ത്രിക്കുന്നു. ആലീസ് സ്പ്രിംഗ്സ് ടൗൺ കൌൺസിൽ 1971 മുതൽ ആലീസ് സ്പ്രിംഗ്സ് ഭരിക്കുന്നു. ഈ നഗരത്തെ വാർഡുകളായി വിഭജിച്ചിട്ടില്ല. മേയറും എട്ട് ആൾഡർമാരും ഉൾപ്പെടെ ആലീസ് സ്പ്രിംഗ്സ് കൗൺസിലിൽ ഒമ്പത് അംഗങ്ങളുണ്ട്. കൗൺസിൽ യോഗങ്ങൾ എല്ലാ മാസവും അവസാന തിങ്കളാഴ്ചയാണ് നടക്കുന്നത്. ആലീസ് സ്പ്രിംഗ്സ് റീജിയനെ ഭരിക്കുന്നത് പുതുതായി സൃഷ്ടിച്ച മക്ഡൊണെൽ റീജിയൺ ലോക്കൽ ഗവൺമെന്റ് ഏരിയയാണ്, ഇതിനായി ആലീസ് സ്പ്രിംഗ്സ് കൗൺസിൽ സീറ്റായി പ്രവർത്തിക്കുന്നു. 1971 ജൂൺ 25-നാണ് ആദ്യത്തെ കൗൺസിൽ തിരഞ്ഞെടുപ്പ് നടന്നത്. 1971 ജൂലൈ 1 ന് ആലീസ് സ്പ്രിംഗ്സ് മുനിസിപ്പാലിറ്റിയായി. കൗൺസിലിന്റെ ആദ്യ യോഗം ജൂലൈ 5-ന് നടന്നു. നാലുവർഷമാണ് കൌൺസിലിന്റെ കാലാവധി.
ആലീസ് സ്പ്രിംഗ്സിനും പരിസര പ്രദേശത്തിനും നോർത്തേൺ ടെറിട്ടറി ലെജിസ്ലേറ്റീവ് അസംബ്ലിയിലേക്ക് തിരഞ്ഞെടുക്കപ്പെട്ട നാല് അംഗങ്ങളുണ്ട്. അരാലുൻ‌, ബ്രെയ്‌റ്റ്‌ലിംഗ് എന്നീ ഇലക്ട്രൽ ഡിവിഷനുകൾ ആലീസ് സ്പ്രിങ്സിനുള്ളിൽ സ്ഥിതി ചെയ്യുന്നു. സ്റ്റുവർട്ട്, നമത്‌ജിറ എന്നിവ ഗ്രാമീണമേഖലയിലാണ്. വർഷങ്ങളായി കൺട്രി ലിബറൽ പാർട്ടിയുടെ ശക്തികേന്ദ്രമായിരുന്നു ഇവിടം. വടക്കുകിഴക്കൻ ഭാഗം ലേബർ പാർട്ടിയുമായി ചായ്‌വ് പുലർത്തുന്നു. എങ്കിലും 2016-ലെ തിരഞ്ഞെടുപ്പിൽ നാടകീയമായി മാറ്റങ്ങൾ വന്നു. മുൻ ചീഫ് മിനിസ്റ്ററും ആലീസ് സ്പ്രിംഗ്സ് നിവാസിയുമായ ആദം ഗൈൽസിന് ലേബർ പാർട്ടിയോട് പരാജയപ്പെട്ട് ബ്രൈറ്റ്‌ലിംഗ് നഷ്ടപ്പെട്ടു. മുൻ സി‌എൽ‌പി അംഗം സ്വതന്ത്രനായിക്കൊണ്ട് അരാലുൻ‌ നിലനിർത്തി. നമത്‌ജിറയും സ്റ്റുവർട്ടും ലേബർ പാർട്ടി നിലനിർത്തി. സി‌എൽ‌പി ആദ്യമായി ആലീസ് സ്പ്രിംഗ്സിൽ നിന്ന് പൂർണ്ണമായും പരാജയപ്പെട്ടു.
സമ്പദ്‌വ്യവസ്ഥ
ഈ പ്രദേശത്ത് ആദ്യമായി എത്തിയ ക്ഷീര വ്യവസായത്തിന്റെ സേവന നഗരമായി ആലീസ് സ്പ്രിംഗ്സ് പ്രവർത്തിച്ചു. റെയിൽ പാത ആരംഭിച്ചതിലൂടെ സമ്പദ്‌വ്യവസ്ഥയിൽ ഉണർവ്വുണ്ടായി. ഇന്ന് 5,46,046 ചതുരശ്ര കിലോമീറ്റർ (2,10,830 ചതുരശ്ര മൈൽ) പ്രദേശിക വിസ്തീർണ്ണമുള്ള ഇവിടെ 38,749 പ്രാദേശിക ജനസംഖ്യയുണ്ട്. ഇവിടെ നിരവധി ഖനന-ക്ഷീരവ്യവസായ സംഘങ്ങൾ, പൈൻ ഗ്യാപ്പിലെ സംയുക്ത പ്രതിരോധ ബഹിരാകാശ ഗവേഷണ സൗകര്യം, ഉലുരു-കാറ്റാ ജുറ്റ ദേശീയോദ്യാനം, വാട്ടാർക്ക ദേശീയോദ്യാനം, മക്ഡൊണെൽ റേഞ്ചുകൾ എന്നിവിടങ്ങളിലെ വിനോദ സഞ്ചാര കേന്ദ്രങ്ങൾ എന്നിവ ഉൾപ്പെടുന്നു.
നോർത്തേൺ ടെറിട്ടറി ഗവൺമെന്റാണ് ആലീസ് സ്പ്രിംഗ്സിലെ ഏറ്റവും വലിയ തൊഴിലുടമ. ഇതിൽ 8% ജോലിക്കാരും സർക്കാർ സേവനങ്ങളിലും 7% സ്കൂൾ വിദ്യാഭ്യാസത്തിലും 4% ആലീസ് സ്പ്രിംഗ്സ് ഹോസ്പിറ്റലിലും ജോലി ചെയ്യുന്നു. ആലീസ് സ്പ്രിംഗ്സിന്റെ സമ്പദ്‌വ്യവസ്ഥ ആഭ്യന്തര, അന്തർദേശീയ വിനോദസഞ്ചാരത്തെ ആശ്രയിച്ചിരിക്കുന്നു.
ടെറിട്ടറി ഡിസ്കവറീസിനൊപ്പം എല്ലാ പ്രധാന ടൂർ കമ്പനികൾക്കും ആലീസ് സ്പ്രിംഗ്സിൽ ഒരു കേന്ദ്രമുണ്ട്. അതിൽ എഎടി കിംഗ്സ് & എപിടിയും കൂടാതെ നിരവധി പ്രാദേശിക ടൂർ ഓപ്പറേറ്റർമാർ, എമു റൺ ടൂർസ്, അങ്കാനു വായ്! ടൂർസ് എന്നിവർക്കും കേന്ദ്രങ്ങളുണ്ട്. ആലീസ് വാണ്ടററും വേഔട്ട്ബാക്ക് ഡെസേർട്ട് സഫാരീസും പ്രാദേശികമായി മാത്രമുള്ള ഇക്കോടൂറിസം അംഗീകൃത ഓപ്പറേറ്റർമാരാണ്.
ആലീസ് സ്പ്രിംഗ്സിൽ നിരവധി ഹോട്ടലുകളും 4½ സ്റ്റാർ ലാസെറ്റേഴ്സ് ഹോട്ടൽ കാസിനോയും മുതൽ ബാക്ക്‌പാക്കർ ഹോസ്റ്റലുകൾ വരെയുള്ള നിരവധി ഹോട്ടലുകൾ പ്രവർത്തിക്കുന്നു. കൂടാതെ കാരവൻ പാർക്കുകളും ഉണ്ട്.
ഓസ്‌ട്രേലിയയിലെ റോയൽ ഫ്ലൈയിംഗ് ഡോക്ടർ സേവനത്തിനായി ഒരു ഡിസ്‌പാച്ച് സെന്റർ ഇവിടെ പ്രവർത്തിക്കുന്നു.
പ്രീ സ്‌കൂൾ, പ്രൈമറി, സെക്കൻഡറി
ആലീസ് സ്പ്രിങ്സിൽ പത്തൊൻപത് പൊതുവിദ്യാലയങ്ങളും കൂടാതെ സ്വകാര്യ സ്കൂളുകളും തദ്ദേശിയ-വിദേശ വിദ്യാർത്ഥികൾക്കായി സേവനം നൽകുന്നു. വിദൂര പ്രദേശങ്ങളിലെ വിദ്യാർത്ഥികൾക്കായി ആലീസ് സ്പ്രിംഗ്സ് സ്കൂൾ ഓഫ് എയർ വഴി ഡിസ്റ്റൻസ് വിദ്യാഭ്യാസം നൽകുന്നു. ആലീസ് സ്പ്രിംഗ്സിൽ 3,843 പ്രൈമറി, സെക്കൻഡറി വിദ്യാർത്ഥികളെ സ്കൂളുകളിൽ ചേർത്തിട്ടുണ്ട്. 2,187 കുട്ടികൾ പ്രാഥമിക വിദ്യാഭ്യാസത്തിലും 1,656 കുട്ടികൾ സെക്കൻഡറി വിദ്യാഭ്യാസത്തിലും പഠിക്കുന്നു. സർക്കാർ സ്കൂളുകളിൽ 1,932 വിദ്യാർത്ഥികളും സ്വതന്ത്ര സ്കൂളുകളിൽ 1,055 കുട്ടികളും ചേർന്നിട്ടുണ്ട്.
ടെറിട്ടറി, വൊക്കേഷണൽ
ചാൾസ് ഡാർവിൻ സർവകലാശാലയുടെ ആലീസ് സ്പ്രിംഗ്സ് കാമ്പസ് TAFE-യും ഉന്നത വിദ്യാഭ്യാസവും നൽകുന്നു. 1980-ൽ ഉചിതമായ സാങ്കേതികവിദ്യ കേന്ദ്രം സ്ഥാപിക്കുകയും അതിലൂടെ തദ്ദേശവാസികൾക്ക് അവരുടെ ജീവിതനിലവാരം ഉയർത്താൻ സഹായിക്കുകയും പ്രോത്സാഹിപ്പിക്കുകയും ചെയ്യുന്നു.
ഗാലറികളും മ്യൂസിയങ്ങളും
ആലീസ് സ്പ്രിംഗ്സ് സെൻട്രൽ ഓസ്‌ട്രേലിയയിലെ അബോറിജിനൽ ആർട്ട് ക്യാപിറ്റൽ എന്നറിയപ്പെടുന്നു. നിരവധി പ്രാദേശിക, ആദിവാസി ആർട്ട് ഗാലറികളുടെ ആസ്ഥാനമായ ഇവിടെ തദ്ദേശീയ ഓസ്‌ട്രേലിയൻ കലകൾ കൂടുതൽ ആധിപത്യം പുലർത്തുന്നു. ഇവയിലൂടെ മധ്യ ഓസ്‌ട്രേലിയയിലെ സമൃദ്ധമായ സംസ്കാരവും സ്വദേശ പാരമ്പര്യങ്ങളും പ്രദർശിപ്പിക്കപ്പെടുന്നു. മധ്യ ഓസ്‌ട്രേലിയൻ ആദിവാസി വാസസ്ഥലമായ പാപ്പുന്യ സമൂഹത്തിൽ പെയിന്റിംഗ് പ്രസ്ഥാനം ആരംഭിച്ചതിനുശേഷം ആദിവാസി കല കുതിച്ചുയർന്നു. ഇത് മറ്റ് തദ്ദേശീയ സമൂഹങ്ങളെ കീഴടക്കി. എമിലി ക്‌ങ്‌വാർ‌റെ, മിന്നി പ്വെർ‌ലെ, ക്ലിഫോർഡ് പോസ്സം ജപാൽ‌ട്ട്ജാരി, ആൽ‌ബർട്ട് നമത്‌ജിറ, വെൻ‌ടെൻ‌ റൂബൻ‌ജ എന്നിവരുൾ‌പ്പെടെയുള്ള ആദിവാസി കലാകാരന്മാൽ സെൻ‌ട്രൽ ഓസ്‌ട്രേലിയ പ്രശസ്തമാണ്.
മ്യൂസിയം ഓഫ് സെൻട്രൽ ഓസ്‌ട്രേലിയ / സ്ട്രെഹ്ലോ റിസർച്ച് സെന്റർ ഈ പ്രദേശത്തിന്റെ ചരിത്രവും സംസ്കാരവുമായി ബന്ധപ്പെടുത്തിയിരിക്കുന്ന ഏറ്റവും പ്രധാനപ്പെട്ട സ്വാഭാവികമായ ചരിത്രവും ഗ്രന്ഥശേഖരങ്ങളും അവതരിപ്പിക്കുന്നു. മധ്യ ഓസ്‌ട്രേലിയയിലെ അറെൻ‌ടെ ജനങ്ങളുമായി ബന്ധിപ്പിച്ചിരിക്കുന്ന വസ്തുക്കളും സ്ട്രെഹ്ലോ ശേഖരങ്ങളിൽ അടങ്ങിയിരിക്കുന്നു. അരാലുൻ സെന്റർ ഫോർ ആർട്സ് ആൻഡ് എന്റർടൈൻമെന്റ് ലോകോത്തര ബാലെകളും ഓർക്കസ്ട്രകളും പ്രാദേശിക അനുഷ്ഠാനങ്ങളും അവതരിപ്പിക്കുന്നു. നാഷണൽ പയനിയർ വിമൻസ് ഹാൾ ഓഫ് ഫെയിമും ആലീസ് നഗരത്തിലുണ്ട്.
പട്ടണത്തിൽ മികച്ച ചില ചെറിയ മ്യൂസിയങ്ങൾ പ്രവർത്തിക്കുന്നുണ്ട്. നോർത്ത് സ്റ്റുവർട്ട് ഹൈവേയിലെ ഓൾഡ് ടൈമേഴ്സ് ട്രേഗർ മ്യൂസിയത്തിലെ വിപുലമായ ചരിത്ര ശേഖരത്തിൽ പട്ടണത്തിന്റെ ആദ്യകാല അഫ്ഗാൻ, ജർമ്മൻ നിവാസികളിൽ നിന്നുള്ള പുരാവസ്തുക്കൾ, പരമ്പരാഗത ആദിവാസി പുരാവസ്തുക്കൾ, യൂറോപ്യൻ, ആദിവാസി സംസ്കാരങ്ങളുടെ ആദ്യകാല സംയോജനം കാണിക്കുന്ന വസ്തുക്കൾ, സ്പിനിഫെക്സ്-ഹാൻഡിൽഡ് ഗ്ലാസ്-ബ്ലേഡ് കത്തി എന്നിവ സംരക്ഷിച്ചിരിക്കുന്നു. അറെൻ‌ടെ ആർട്ടിസ്റ്റ് എർലികിലികയുടെ സോപ്പ്സ്റ്റോൺ കൊത്തുപണികൾ ഇവിടുത്തെ ശേഖരത്തിൽ ഉൾപ്പെടുത്തിയിട്ടുണ്ട്.
ഔട്ട്ഡോർ
നഗരത്തിനു സമീപത്തുള്ള മക്ഡൊണെൽ റേഞ്ചുകളിൽ കാൽനടയാത്രയും ഫിങ്കെ ഗോർഗ് നാഷണൽ പാർക്കിൽ ഫോർ വീൽ ഡ്രൈവ് ട്രാക്കുകളിലൂടെ വാഹനം ഓടിക്കലും ഔട്ട്ഡോർ വിനോദങ്ങളിൽ ഉൾപ്പെടുന്നു.
പാർക്കുകളും പൂന്തോട്ടങ്ങളും
ചുറ്റുമുള്ള മരുഭൂ പരിസ്ഥിതിയുടെ നിരവധി വശങ്ങളെക്കുറിച്ച് സന്ദർശകരെ ബോധവത്കരിക്കുന്നതിനാണ് ആലീസ് സ്പ്രിംഗ്സ് ഡെസേർട്ട് പാർക്ക് നിർമ്മിച്ചത്. ഓസ്ട്രേലിയൻ അരിഡ് ലാന്റ്സ് ബൊട്ടാണിക്കൽ ഗാർഡൻ, ഒലിവ് പിങ്ക് ബൊട്ടാണിക് ഗാർഡൻ എന്നിവ നഗര കേന്ദ്രത്തിൽ നിന്ന് അകലെയാണ് സ്ഥിതി ചെയ്യുന്നത്. 30 വർഷത്തോളം പട്ടണത്തിൽ താമസിക്കുകയും 1975-ൽ മരണമടയുകയും ചെയ്ത നരവംശശാസ്ത്രജ്ഞൻ, പ്രകൃതിശാസ്ത്രജ്ഞൻ, കലാകാരൻ എന്നിങ്ങനെ വിവിധ തലങ്ങളിൽ അറിയപ്പെട്ടിരുന്ന ഒലിവ് പിങ്കിന്റെ പേരാണ് ഇതിനു ലഭിച്ചത്. പ്രാദേശികമായി നന്നായി അറിയപ്പെടുന്ന അവരെ എല്ലാവരും മിസ് പിങ്ക് എന്ന് വിളിച്ചിരുന്നു. ആലീസ് സ്പ്രിംഗ്സ് റെപ്റ്റൈൽ സെന്റർ നഗര കേന്ദ്രത്തിൽ സ്ഥിതി ചെയ്യുന്നു.
കായികം
ടെന്നീസ്, ഹോക്കി, ഓസ്‌ട്രേലിയൻ റൂൾസ് ഫുട്‌ബോൾ, ബാസ്കറ്റ് ബോൾ, ബേസ്ബോൾ, ഗോൾഫ്, സോക്കർ, ക്രിക്കറ്റ്, റഗ്ബി, ബോക്സിംഗ് എന്നിവയുൾപ്പെടെ നിരവധി കായിക ഇനങ്ങളിൽ ആലീസ് സ്പ്രിംഗ്സിനു് ഉയർന്ന പങ്കാളിത്തമുണ്ട്.
കളിക്കാരുടെയും കാഴ്ചക്കാരുടെയും കായിക ഇനമെന്ന നിലയിൽ ആലീസ് സ്പ്രിംഗ്സിലെ ഒരു ജനപ്രിയ കായിക വിനോദമാണ് ഓസ്‌ട്രേലിയൻ റൂൾസ് ഫുട്ബോൾ. 1947-ൽ രൂപീകരിച്ച സെൻട്രൽ ഓസ്‌ട്രേലിയൻ ഫുട്‌ബോൾ ലീഗിൽ നിരവധി ടീമുകളുണ്ട്. ഈ കായിക വിനോദത്തിന് തദ്ദേശീയ സമൂഹങ്ങളിൽ പ്രത്യേകിച്ചും പ്രചാരമുണ്ട്. പ്രാദേശിക സ്റ്റേഡിയമായ ട്രേഗർ പാർക്കിന് 10,000 സീറ്റ് ശേഷിയുണ്ട്. ഇത് എ.എഫ്.എല്ലിന് ആതിഥേയത്വം വഹിക്കാൻ പാകത്തിൽ രൂപകൽപ്പന ചെയ്തിരിക്കുന്നു. 2004-ൽ കോളിംഗ്വുഡ് ഫുട്ബോൾ ക്ലബ്ബും പോർട്ട് അഡ്ലെയ്ഡ് ഫുട്ബോൾ ക്ലബ്ബും തമ്മിലുള്ള എ‌എഫ്‌എൽ പ്രീ-സീസൺ റീജിയണൽ ചലഞ്ച് മത്സരം നിരവധി കാണികളെ ആകർഷിച്ചു.
1963 മുതൽ റഗ്ബി ലീഗ് പ്രാദേശിക കായിക രംഗത്തിന്റെ ഭാഗമാണ്. ഓസ്‌ട്രേലിയൻ റഗ്ബി ലീഗ് നിരവധി പ്രീ-സീസൺ ഗെയിമുകൾ ആലീസ് സ്പ്രിംഗ്സിൽ ANZAC ഓവലിൽ നടത്തിയിട്ടുണ്ട്. പ്രാദേശികമായ ജൂനിയർ, സീനിയർ റഗ്ബി ലീഗ് മത്സരങ്ങൾക്ക് സെൻട്രൽ ഓസ്‌ട്രേലിയൻ റഗ്ബി ഫുട്‌ബോൾ ലീഗ് അനുമതി നൽകുന്നു. സാധാരണയായി മാർച്ച് / ഏപ്രിൽ മാസങ്ങളിൽ ആരംഭിക്കുന്ന സീസൺ ഓഗസ്റ്റ് അവസാനത്തോടെ സമാപിക്കുന്നു. വെസ്റ്റ്സ്, മെമ്മോ, യുണൈറ്റഡ്, വൈക്കിംഗ്സ് എന്നിങ്ങനെ 4 സീനിയർ ടീമുകളുണ്ട്. പ്രാദേശിക മത്സരം സെൻട്രൽ ഓസ്‌ട്രേലിയൻ റഗ്ബി ഫുട്‌ബോൾ ലീഗാണ്, ജൂനിയർ, സീനിയർ റഗ്ബി ലീഗ് മത്സരങ്ങൾക്ക് അനുമതി നൽകുന്നു. സീസൺ സാധാരണയായി മാർച്ച് / ഏപ്രിൽ മാസങ്ങളിൽ ആരംഭിച്ച് ഓഗസ്റ്റ് അവസാനമാണ്. ആലീസ് സ്പ്രിംഗ്സിൽ 4 സീനിയർ ടീമുകളുണ്ട്; വെസ്റ്റ്സ്, മെമ്മോ, യുണൈറ്റഡ്, വൈക്കിംഗ്സ്. ശൈത്യകാലങ്ങളിൽ ശനിയാഴ്ച ഉച്ചകഴിഞ്ഞ് ANZAC ഓവലിൽ മത്സരങ്ങൾ നടക്കുന്നു.
1950-കളുടെ പകുതി മുതൽ ആലീസ് സ്പ്രിംഗ്സിൽ പ്രൊഫഷണൽ ബേസ്ബോൾ കളിക്കുന്നു. ഓസ്ട്രേലിയൻ ബേസ്ബോൾ ഫെഡറേഷന്റെ ദേശീയ ഓർഗനൈസേഷന് കീഴിൽ നിലവിൽ ആലീസ് സ്പ്രിംഗ്സ് ബേസ്ബോൾ അസോസിയേഷൻ 5 നും 18 നും ഇടയിൽ പ്രായമുള്ള യുവ കളിക്കാർക്കായി ബേസ്ബോൾ മത്സരങ്ങളും ജിം മക്കോൺവില്ലെ പാർക്കിലും ട്രേഗർ പാർക്കിലെ ലൈൽ കെംപ്സ്റ്റർ ഫീൽഡിലും മുതിർന്നവർക്കുള്ള മത്സരങ്ങളും സംഘടിപ്പിക്കുന്നു.
1950 കളുടെ പകുതി മുതൽ ആലീസ് സ്പ്രിംഗ്സിൽ സംഘടിത ബേസ്ബോൾ കളിക്കുന്നു. നിലവിൽ ഓസ്ട്രേലിയൻ ബേസ്ബോൾ ഫെഡറേഷന്റെ ദേശീയ ഓർഗനൈസേഷന് കീഴിൽ, ആലീസ് സ്പ്രിംഗ്സ് ബേസ്ബോൾ അസോസിയേഷൻ 5 നും 18 നും ഇടയിൽ പ്രായമുള്ള യുവ കളിക്കാർക്കായി ബേസ്ബോൾ മത്സരങ്ങളും ജിം മക്കോൺവില്ലെ പാർക്കിലും ട്രേഗർ പാർക്കിലെ ലൈൽ കെംപ്സ്റ്റർ ഫീൽഡിലും മുതിർന്നവർക്കുള്ള മത്സരം സംഘടിപ്പിക്കുന്നു. ലോകമെമ്പാടുമുള്ള ലിറ്റിൽ ലീഗ് നെറ്റ്‌വർക്കിന്റെ ഭാഗമായി ആലീസ് സ്പ്രിംഗ്സ് കളിക്കാരും ഓസ്ട്രേലിയൻ നാഷണൽ ലിറ്റിൽ ലീഗ് മത്സരങ്ങളിൽ പങ്കെടുക്കുന്നു.
കുറ്റകൃത്യങ്ങൾ
സ്വത്തുമായി ബന്ധപ്പെട്ട കുറ്റകൃത്യങ്ങൾ ആലീസ് സ്പ്രിംഗ്സിലെ ഒരു സുപ്രധാന സാമൂഹിക പ്രശ്നമാണ്. 2010 ൽ പട്ടണത്തിൽ നടന്ന അക്രമ കുറ്റകൃത്യങ്ങൾ അഭൂതപൂർവമായ തലങ്ങളിൽ "നിയന്ത്രണാതീതമായിരുന്നു". ആലീസ് സ്പ്രിംഗ്സിനെ ഓസ്‌ട്രേലിയയിലെ ഏറ്റവും അപകടകരമായ പട്ടണങ്ങളിലൊന്നായും ഓസ്‌ട്രേലിയയുടെ കൊലപാതക തലസ്ഥാനമായും വിശേഷിപ്പിച്ചിരിക്കുന്നു. കുറ്റകൃത്യങ്ങളുടെ തോത് നഗരത്തിലെ വിനോദസഞ്ചാരവ്യവസായത്തിൽ വലിയ സ്വാധീനം ചെലുത്തിയിട്ടുണ്ട് നിരവധി രാജ്യങ്ങളിൽ നിന്നുള്ള സഞ്ചാരികൾക്ക് നഗരം ഒഴിവാക്കാനോ കൂടുതൽ മുൻകരുതലുകൾ എടുക്കാനോ മുന്നറിയിപ്പ് നൽകിയിട്ടുണ്ട്.